
Forsiden: 

Den 24. april 1964 klokken 17.45 så 
politibetjent Lonnie Zamora et æg¬ 
formet fartøj uden for byen Socorro 
i staten New Mexico. Ved siden af 
fartøjet stod to små væsner i hvide 
dragter! - En nærobservation af 3. 
grad, som det amerikanske flyve¬ 
våben efter grundige undersøgelser 
ikke kunne forklare. Der dukker 
fortsat nye oplysninger og hypoteser 
op om den snart 40 år gamle hæn¬ 
delse. De nye aspekter i sagen be¬ 
handles i dette nummer i to artikler 
skrevet af hhv. Patrick Huyghe og 
David E. Thomas. 

(Tegning: Kari Rajanen) 

Skandinavisk UFO Information 
SUFOI 

Postboks 6, 2820 Gentofte 

Formål 

1) SUFOI er en forening, der har til 
formål at bidrage til forståelsen af ufo¬ 
fænomenerne ved indsamling og bear¬ 
bejdning af kildemateriale (observati¬ 
onsberetninger, forsøgsresultater, bøger 
m.m.), samt at udbrede kendskabet til 
emnet ved publikationer, foredrag og 
anden udadvendt virksomhed. 

2) Det er SUFOI’s opfattelse, at kilde¬ 
materialet udgør et vigtigt grundlag for 
undersøgelser og oplysningsarbejde ud 
fra en seriøs og kritisk synsvinkel. 

3) Ved et ufofænomen forstår vi en 
beretning om et himmelfænomen, hvis 
væsentligste kendetegn er, at det selv 
efter en nøje undersøgelse foretaget af 
kompetente personer, ikke kan forkla¬ 
res som værende et kendt fænomen. 

4) Da fænomenerne endnu er uopkla¬ 
rede, ønsker SUFOI ikke at fremhæve 
eller afvise nogen bestemt teori om 
deres art eller oprindelse. 

SUFOI ledes af repræsentantskabet. 

Formand 

Kim Møller Hansen, Eilekiersvej 14, 
Benløse, 4100 Ringsted. 

Områdeansvarlige 

Rapportarbejde 

Toke Haunstrup, Skippingevej 25, 
Særslev, 4460 Snertinge. 59 26 89 79-13. 

Udgivelser 

Kim Møller Hansen 

Informationsarbejde 

Peter Nørgaard, Lyngbygade 86, st.tv., 

8600 Silkeborg. 86 82 64 02. 

Hjemmeside 

Flemming O. Rasmussen, Rugmarken 
2, 8520 Lystrup. 86 22 53 24. 

Øvrige repræsentantskab 

Per Andersen (regnskabsafdeling), 
Jyllingevej 111, 2720 Vanløse. 

38 71 96 64. 

Jørgen Bengtvig (arkivar), Galgebak¬ 
ken Skrænt 3-15A, 2620 Albertslund. 
43 64 44 69. 

Torben Birkeholm, Aadalsvej 16, 

9210 Aalborg SØ. 98 14 70 97. 

Jan Hansen (ekspedition), Posekærvej 
42, 6200 Aabenraa. 

Ole Henningsen, Duegård, Højrebyvej 
59, 4920 Søllested. 54 94 11 69. 
Henrik Klinge Pedersen, Købmager- 
gade 59, 1., 1150 København K. 

Asle Nielsen Vestervold 7, 2. m.f., 

7800 Struer. 40 72 11 17. 

Bo Nielsen, Kunnerupvej 21, Kolt, 

8361 Hasselager. 86 28 31 91. 

Susanne Skovlund, Kærhøjgårdsvej 2, 
3540 Lynge. 48 18 94 49. 

Lars Thomas (konsulent). Ægirsgade 
49, 3.th., 2200 København N. 

35 83 84 81. 


Projekt Hvidbog 


"Projekt Hvidbog" er titlen på et nyt projekt, 
som har til formål at samle og dokumentere 
erfaringerne fra SUFOI's mangeårige arbejde 
med at indsamle og undersøge observations¬ 
beretninger. 


I mere end 40 år har SUFOI ind¬ 
samlet og behandlet rapporter om 
observationer af himmelfænomener. 
Det er blevet til mange rapporter 
- mere end 10.000! 

I begyndelsen foregik rapport¬ 
arbejdet usystematisk, og praktisk 
taget alle observationer forblev 
uopklarede. Men med årene blev 
metoderne gradvist udviklet, og 
SUFOI blev efterhånden bedre til at 
dokumentere observationsberetnin¬ 
gerne og identificere de fænomener 
(fx satellitter, fly og meteorer), som 
ofte kunne forklare observationerne. 

Især fra midten af 1970’erne og 
frem til midten af 1990’eme blev 
der gjort et stort arbejde for at ud¬ 
vikle og forbedre rapportarbejdet. 
Dette skete bl.a. i form af opbyg¬ 
ningen af et landsdækkende net af 
rapportoptagere og afholdelsen af 
rapportoptagerkurser, hvor delta¬ 
gerne blev undervist i metoder til at 
interviewe observatører, undersøge 
rapporter for mulige forklaringer 
mv. 

Når vi selv skal sige det, blev 
vi faktisk ”ret gode” til at optage 
og undersøge rapporter. Så gode, 
at de daværende ledere af SUFOI’s 
Rapportcentral (Torben Birkeholm) 
og SUFOFs Alarmcentral (Ole J. 
Knudsen) i UFO-Nyt nr. 6/84 kunne 
konkludere, at SUFOI nu var i stand 
til at forklare op til ca. 90% af alle 
observationer som misfortolkninger 
af kendte fænomener. 

En af årsagerne til, at SUFOI’s 
rapportarbejde blev så udviklet og 
velfungerende, skal utvivlsomt sø¬ 
ges i den erfaring og opbygning af 
viden, som mange års ihærdigt og 
sagligt rapportarbejde havde givet 
SUFOFs rapportoptagere. Mange af 
disse erfaringer blev løbende vide- 
rebragt i UFO-Nyt i form af artikler 
om observationer og om rapportar¬ 
bejdet. 

Ned ad bakke 


Fra midten af 1990’erne vendte bil¬ 


ledet, og det gik ned ad bakke for 
SUFOFs rapportarbejde. Antallet af 
aktive rapportoptagere faldt, og det 
blev vanskeligere og vanskeligere 
at få behandlet de mange observa¬ 
tionshenvendelser, som vi fortsat 
modtog. 

Trods flere forsøg på at skaffe 
nye rapportoptagere - bl.a. gen¬ 
nem afholdelsen af rapportoptager¬ 
kurser - fortsatte faldet i antallet af 
rapportagere. Siden 2000 har rap¬ 
portarbejdet i SUFOI derfor væ¬ 
ret sat på ”vågeblus” og består i 
dag næsten udelukkende i at ind¬ 
samle observationsberetninger via 
vores hjemmeside på internettet. En 
egentlig behandling af rapporterne 
er der ikke ressourcer til. 

Der skal ikke herske tvivl om, at 
vi i SUFOI har begrædt udviklingen 
- men da foreningens virksomhed 
ene og alene baserer sig på frivil¬ 
lig arbejdskraft, har vi ikke kunnet 
gøre meget for at ændre tingenes 
tilstand. 

Nu eller aldrig 


Som situationen ser ud i dag, er 
der ingen grund til at tro, at SUFOI 
inden for en overskuelig tidsho¬ 
risont (hvis nogensinde!) kan få 
genetableret samme veludbyggede 
rapportarbejde som i 1980’erne og 
1990’erne. Som en konsekvens af 
dette, vil den viden og erfaring, 
som over en lang årrække er ble¬ 
vet opbygget - og som for en stor 
dels vedkommende kun findes i 
”hovederne” på de mange, erfarne 
rapportoptagere - nu stille og roligt 
forsvinde. Det er derfor netop nu 
mere påtrængende end nogensinde 
tidligere at få dokumenteret erfa¬ 
ringerne fra de mange års rapport¬ 
arbejde i en samlet form, så denne 
viden kan bevares for eftertiden. 
Dette er baggrunden for, at SUFOI 
på repræsentantskabsmødet i marts 
2003 besluttede at igangsætte et nyt 
projekt, som vi kalder for ”Projekt 
Hvidbog”. 


AF 

TOKE HAUNSTRUP 


► 

Ufologi 


Den metodiske viden i fokus 


Projekt Hvidbog sætter først og frem¬ 
mest fokus på den erfaring og viden, 
som SUFOI over årene har udviklet i 
forhold til metoderne til at indsamle 
og behandle rapporter. Dette kan man 
kalde den metodiske viden. 

På et principielt plan kan man 
skelne mellem to slags viden: Dels 
den metodiske viden, dels viden om 
ufofænomenet i sig selv. 

Med metodisk viden menes 
de erfaringer, som er knyttet til 
SUFOPs mangeårige arbejde med 
at lave rapportoptagelser og be¬ 
handle, efterforske og fortolke ob¬ 
servatørers iagttagelser (det vi nor¬ 
malt kalder ”rapportarbejdet”). 

Med viden om ufofænomenet 
”i sig selv” menes den viden om 
ufofænomenets (eller ufofænome¬ 
nernes!) art og oprindelse, som kan 
udledes af de mange observations¬ 
beretninger, der er blevet indsamlet. 

Mens denne skelnen mellem me¬ 
todisk viden og viden om fænome¬ 
net ”i sig selv” kan være menings¬ 
fuld på et principielt plan, er tin¬ 
gene på det konkrete plan langt 
mere ”mudrede” og uigennemsku¬ 
elige. De to vidensfelter er nem¬ 
lig indbyrdes tæt forbundne og of¬ 
test ganske uadskillelige. Dette har 
at gøre med det velkendte forhold, 
at det sete afhænger af øjnene, der 
ser. Eller sagt med andre ord: Den 
viden, vi over årene har indsam¬ 
let om ufofænomenets art og oprin¬ 
delse gennem rapportarbejdet, af¬ 
hænger af de metoder, som vi har 


benyttet til at indsamle og under¬ 
søge observationsberetninger. 

Det er utvivlsomt på det meto¬ 
diske område, at SUFOI’s viden er 
bedst udviklet (herunder vores vi¬ 
den om fejlfortolkninger af kendte 
fænomener). Det er derfor inden for 
dette område, at vi har de bedste 
muligheder for at nå frem til nogle 
klare konklusioner. 

Mht. viden om ufofænomenets 
art og oprindelse (fænomenet ”i sig 
selv”) er det desværre nok mere 
tvivlsomt, om vi med Projekt Hvid¬ 
bog kan nå frem til entydige kon¬ 
klusioner. Det vil derfor være den 
metodiske viden, som er i fokus for 
projektets arbejde. 

Udgivelse af Hvidbog i 2007 


I tilknytning til projektet er der 
etableret en arbejdsgruppe bestå¬ 
ende af Per Andersen, Susanne 
Skovlund, Torben Birkeholm og 
denne artikels forfatter. Alle er 
medlemmer af SUFOPs repræsen¬ 
tantskab, og flere har et indgående 
kendskab til området fra mange års 
virke i rapportarbejdet. Det er pla¬ 
nen, at arbejdet skal afsluttes senest 
i år 2007 (samme år som SUFOI 
holder sit 50 års jubilæum) med 
udgivelsen af en ”hvidbog” (heraf 
projektets navn). 

Hvidbogen vil behandle en lang 
række af emner og temaer, som 
spænder fra interviewteknik og ef¬ 
terforskningsmetoder til fotosager, 
de bedst dokumenterede uforappor¬ 
ter og ifoer/fejlfortolkninger. 


Undervejs vil arbejdsgruppen 
trække på så mange kilder som 
muligt. Her vil det især være rap¬ 
portarkivet (naturligvis) og tidligere 
artikler i UF O-Nyt, som vil være 
centrale. Men det er også planen at 
tage kontakt til en række tidligere 
aktive rapportoptagere for at få in¬ 
put til arbejdsgruppens arbejde og 
diskussioner. Desuden vil projektet 
blive gennemført i et løbende og tæt 
samarbejde med SUFOPs repræsen¬ 
tantskab. 

Artikler til UFO-Nyt 


Planerne for Hvidbogen er am¬ 
bitiøse, og derfor har vi valgt at 
splitte projektet op i mindre dele, 
som vi vil tage en ad gangen. Den 
første del vil sætte fokus på nogle 
mere generelle betragtninger over 
rapportarbejdet og herunder gen¬ 
nemgå og diskutere en række over¬ 
ordnede tilgange, man kan anlægge 
i fortolkningen af rapporterne. 

I tilknytning til hver del vil der 
blive skrevet en artikel til UFO-Nyt. 
Artiklen vil i overskuelig og popu¬ 
lær form sammenfatte de centrale 
analyser og konklusioner fra arbej¬ 
det. 

Vi glæder os til at kunne præsen¬ 
tere de første resultater fra Projekt 
Hvidbog her i bladet og håber, at 
artiklerne kan give anledning til de¬ 
bat - ligesom kommentarer og for¬ 
slag fra læserne er velkomne. 

□ 


Støt Støttefonden 

SUFOPs arbejde udføres alene gennem frivillig arbejdskraft. Men nogle gange skal der også penge til for at 
realisere foreningens mål. Foruden et overskud fra UFO-Nyt finansieres mange af foreningens aktiviteter gen¬ 
nem SUFOPs Støttefond, der har eksisteret siden 1980. 

Der står i dag kr. 9.000 i fonden, men SUFOI vil have brug for endnu flere midler for at kunne gennemføre de 
kommende aktiviteter. 

På vores ønskeseddel står der: 

• En ny plancheudstilling. Den nuværende er utrolig populær og lånes ud til mange biblioteker og arrangemen¬ 
ter - men den er helt nedslidt og skal fornys. 

• Et stort ufo-arrangement i 2007, hvor foreningen fylder 50 år! Det er slet ikke for tidligt at tage fat på plan¬ 
lægningen af dette, men en forudsætning er, at der er midler til afholdelse af et sådant arrangement. 

• Nyt oplag af heftet ”Når du ser et stjerneskud”. Igen en af foreningens succeshistorier, hvor Tipsmidlerne/ 
Undervisningsministeriet støttede udgivelsen af dette oplysningshefte i et oplag på 15.000 eksemplarer. Disse 
er nu væk, og vi har hårdt brug for et nyt oplag. Desværre vil Tipsmidlerne ikke støtte et nyt oplag, så vi må 
selv finansiere det. 

Vi modtager derfor meget gerne støtte fra UFO-Nyts læsere og andre, der med et lille (eller større) bidrag øn¬ 
sker at bidrage til gennemførelsen af disse aktiviteter. Bidrag kan fremsendes på foreningens girokonto 9 11 77 
25. Anfør venligst ”Støttefond” ved indbetaling. 

Verdens bedste ufo-observation? 


Den 24. april 1964 klokken 17.45 så politibetjent Lonnie Zamora et 
ægformet fartøj uden for byen Socorro i staten New Mexico. Ved siden 
af fartøjet stod to små væsner i hvide dragter! - En nærobservation af 3. 
grad, som det amerikanske flyvevåben efter grundige undersøgelser ikke 
kunne forklare. Der dukker fortsat nye oplysninger og hypoteser op om 
den snart 40 år gamle hændelse. De nye aspekter i sagen behandles i de 
to følgende artikler skrevet af hhv. Patrick Huyghe og David E. Thomas. 
Nærværende artikel giver lidt baggrundsviden om hændelsen. 


Allerede få timer efter hændelsen 
blev Zamora interviewet af FBI- 
agenten J. Arthur Byrnes, Jr., som 
var i Socorro samme dag i et andet 
ærinde. Zamora og Byrnes udfær¬ 
digede en detaljeret rapport, som 
blev underskrevet af Zamora den 
25. april 1964 kl. 01.00. Byrnes er 
en meget erfaren interviewer, og da 
rapporten blev skrevet, mens Za¬ 
mora stadig havde begivenhederne 
frisk i erindringen, er dette allerfør¬ 
ste vidneudsagn af stor interesse. 

Zamoras rapport 


Politibetjent Lonnie Zamora fortæl¬ 
ler: 

”Da jeg den 24. april 1964 kl. 
ca. 17.45 i byens sydlige del for¬ 
fulgte en sort Chevrolet, der kørte 
for stærkt, hørte jeg en buldren og 
så en flamme på himlen i sydvest 
et godt stykke væk - muligvis 800- 
1.600 m. Jeg kom i tanke om et 
skur med dynamit, som ligger i den 
retning, og troede, at det var sprun¬ 
get i luften. Jeg besluttede derfor 
at afbryde biljagten og køre ud til 
dynamitskuret. 

Flammen var blålig og ligesom 
lidt orange. Jeg kan ikke rigtigt 
bedømme flammens størrelse, men 
den var næsten ubevægelig. Den 
gik ned mod jorden, ligesom en 
nedadrettet vifte - en slags tragt - 
som var dobbelt så bred forneden 
som foroven og ca. 4 gange højere 
end bredden foroven. Flammen 
havde en bredde på 3 grader eller 
deromkring. 

Jeg bemærkede ikke noget ob¬ 
jekt oven over flammen og så heller 
ikke, om den øverste del af flam¬ 
men var flad. Solen stod i vest og 
gjorde ikke udsynet bedre. Flam¬ 
mens nederste del kunne ikke ses, 
fordi den var skjult bag en bakke. 

Der var ingen røg, men en del 


’ bevægelse’ under flammen. Dette 
kan have været støv, for det blæste 
temmelig kraftigt. Vejret var i øv¬ 
rigt solrigt med få spredte skyer på 
himlen. 

Den støj, jeg hørte, var en bul¬ 
dren - ikke et drøn som fra et jetfly 
- men en skiften fra en høj frekvens 
(tone) til lav, dyb frekvens. Lyden 
kunne høres i 10 sekunder, og i 
samme tidsrum var flammen synlig. 
Begge sidevinduer i patruljevognen 
(Pontiac, årg. 64) var for øvrigt 
rullet ned. Der var tilsyneladende 
ingen andre trafikanter bortset fra 
fartbilisten foran mig. Han kan have 
hørt den langtrukne buldren, men 
muligvis ikke set flammen, fordi 
han var for tæt på bakken foran. 

Jeg drejede væk fra hovedve¬ 
jen, og i tredje forsøg lykkedes 
det mig at køre op på toppen af 
en stejl bakke, der ligger i et uvej¬ 
somt terræn. Jeg fortsatte vestpå 
ned ad grusvejen i omkring 10-15 
sekunder, mens jeg ledte efter dy¬ 
namitskuret, som jeg ikke nøjagtig 
kunne huske hvor lå. 

Pludselig opdagede jeg mod 
syd et skinnende objekt omkring 
135-185 m fra mig (Afstanden blev 
senere beregnet til at være ca. 250 
m). Objektet befandt sig ikke på ve¬ 
jen og lignede ved første øjekast en 
bil med bunden i vejret. Jeg troede, 
at det måske var nogle børn, som 
havde gjort det, for lige ved siden 
af objektet stod der to skikkelser i 
hvide kedeldragter. En af dem så ud 
til at dreje hovedet og kigge over¬ 
rasket på patruljevognen. 

Jeg havde kun holdt stille i nogle 
få sekunder og kørte nu hurtigt ned 
mod de to skikkelser i håb om at 
kunne hjælpe. 

Objektet så ud, som om det var 
lavet af aluminium. Det var hvidt 
mod den sandede baggrund, men 
ikke blankt som fx noget forkromet. 


Det var ovalt med den lange akse 
lodret, og ved første øjekast lignede 
det en væltet, hvid bil, som lå på 
køleren. Jeg så kun de to skikkelser, 
mens jeg holdt stille i to sekunder 
eller deromkring. Jeg bemærkede 
ingen usædvanlig kropsform eller 
mulige hatte eller anden form for 
hovedbeklædning. Skikkelserne så 
ud til at have normale kroppe - men 
det var muligvis små voksne eller 
store børn. 

Mens jeg kørte ned mod ob¬ 
jektet, kaldte jeg politistationen i 
Socorro: ’ Socorro 2 til Socorro, 
mulig 10-40 (ulykke). Jeg vil være 
10-6 (optaget) uden for bilen for at 
undersøge bilen nede i arroyoen.’ 
(arroyo er et spansk ord for kløft). 
Jeg standsede, mens jeg stadig talte 
i mikrofonen, og gik derefter ud af 
vognen. 

Jeg var næppe kommet ud, før 
jeg hørte en meget høj buldren, der 
ikke kan sammenlignes med lyden 
fra et fly. Lyden steg jævnt fra en 
lav tone til en øresønderrivende 
larm. Samtidig med lyden kunne 
jeg se en flamme under objektet. 



AF KIM MØLLER 
HANSEN 


(Tegning: 

Kari Rajanen) 

På observationsstedet kunne man tydeligt se fire aftryk i det bløde sand, og adskil¬ 
lige steder imellem aftrykkene var krattet af svedent. Aftrykkene havde en uregel¬ 
mæssigform og kan bedst beskrives som fladbundede, V-formede render, mellem 30 
og 65 cm lange og 2,5 til 5 cm dybe. Der blev lagt små sten omkring aftrykkene for 
at beskytte dem, og næste morgen blev de fotograferet af sergent Chavez. Aftrykkene 
var placeret således, at de udgjorde hjørnerne i en asymmetrisk diamantform. Dette 
sammenholdt med Zamoras udsagn om, at han så to ben på objektet, førte til, at 
man kaldte aftrykkene ”landingsaftryk ”. 

Betjentene opdagede også fem andre aftryk, samlet tæt ved det ene landingsaftryk. 
Disse aftryk var smallere, havde en mere uregelmæssig form og var meget svagere 
afgrænset end landingsmærkerne. Da man antog, at de var lavet af de to væsner, 
blev de kaldt "fodspor”. 


Objektet var nu ved langsomt at 
stige lige op. 

Flammen var svagt blå med en 
slags orange farve forneden. Fra 
min position (30 m) så jeg objektet 
fra siden. Der var ingen røgudvik¬ 
ling kun støv og sand. Så snart jeg 
hørte larmen og så flammen, vendte 
jeg om af frygt for, at objektet ville 
eksplodere, og løb bort fra objektet, 
mens jeg stadig så på det. Jeg slog i 
skyndingen benet mod patruljevog¬ 
nens ene bagskærm. 

Objektet var ovalt med den lange 
akse vandret. Det var slankt uden 
vinduer eller døre. Lige da larmen 
begyndte, stod objektet stadig på 
eller var lige over jorden. Jeg lagde 
mærke til et rødt skrifttegn midt på 
objektet. Skrifttegnet var ca. 75 cm 
højt og 60 cm bredt. 

Da jeg stødte imod bilen, tabte 
jeg brillerne (briller, hvorpå der 
sad grønne solbrilleglas), men fort¬ 
satte med at løbe mod nord med bi¬ 
len mellem mig og objektet. Da jeg 
havde løbet ca. 7-8 m, så jeg, at ob¬ 
jektet befandt sig i bilens højde og 
hang lige over landingsstedet. Otte 
meter længere fremme standsede 
jeg, fordi jeg ikke kunne høre lar¬ 
men mere. Jeg var skræmt, og det 
var min hensigt at fortsætte ned ad 
bakken. Men jeg vendte mig nu 
mod objektet, samtidig med at jeg 
lagde mig ned og beskyttede hove¬ 
det med armene. 

Da larmen forsvandt, kiggede jeg 
op og så, at objektet fløj bort i syd¬ 
vestlig retning. Netop som larmen 
hørte op, kom der en meget høj 
hvinen, og derefter blev der fuld¬ 
stændig stille. Objektet så ud til at 
bevæge sig i en ret kurs i konstant 
højde over jorden - muligvis 3 til 
4,5 m - og det fløj hen over dyna¬ 
mitskuret, der er 2,5 m højt. Det 
fløj temmelig hurtigt. 


Jeg løb tilbage til bilen, samlede 
brillerne op og kaldte Nep Lopez, 
radiooperatøren: ’Kig ud ad vin¬ 
duet og se, om du kan få øje på et 
objekt.’. Lopez spurgte: ’Hvad er 
det?’ Og jeg svarede: ’Det ligner en 
ballon.’ 

Jeg ved ikke, om han så det. 

Hvis Nep kiggede ud ad sit eget 
kontorvindue, der vender mod nord, 
kunne han ikke se det. Jeg fortalte 
ham ikke, i hvilken retning han 
skulle kigge. 

Mens jeg talte med Nep, kunne 
jeg se objektet. Det steg langsomt 
og blev mindre og forsvandt i det 


fjerne ved Box Canyon eller Six 
Mile Canyon. Da det fløj, var der 
hverken flamme, røg eller lyd. 

Jeg bad Nep Lopez om at sende 
sergent M. S. Chavez herud og gik 
derned, hvor objektet havde været. 
Jeg så da, at krattet brændte flere 
steder. Sergent Chavez kaldte mig 
over radioen og bad om min nøjag¬ 
tige position. 

Da Chavez kom, spurgte han, 
hvad der var i vejen, siden jeg sved¬ 
te så voldsomt og var bleg. Jeg viste 
sergent Chavez det brændende krat, 
og Chavez opdagede nu aftrykkene 
i jorden. 

Da jeg så objektet første gang, så 
jeg noget, som lignede to ben. Ob¬ 
jektet var da ca. en meter over jor¬ 
den. Anden gang betragtede jeg ob¬ 
jektet i måske 20 sekunder. Lige da 
jeg steg ud af vognen efter at have 
kaldt stationen første gang, hørte 
jeg to eller tre dumpe slag, ligesom 
når man smækker en dør hårdt. Der 
var højst et sekund mellem slagene. 
Dette var lige før, larmen begyndte. 
Personerne blev herefter ikke set 
mere. 

Lige før sergent Chavez ankom 
til observationsstedet, tog jeg min 
kuglepen og lavede en tegning af 
skrifttegnet på objektet.” 

□ 


Kort fortalt 

Ufo var brændt kat 


Eksperter siger, at observationen 
af en ufo i Norge højst sandsyn¬ 
ligt er blevet forvekslet med en 
kat, der brændte ihjel på en høj¬ 
spændingsledning. 

Beboere i byen Lårdal beretter 
om en ildkugle, der eksploderede 
på nattehimlen for derefter at 
falde langsomt til jorden. 

Ufo-forskere mener at have 
løst gåden om den flammende 


ildkugle efter at have fundet det 
forkullede lig af en kat for foden 
af en højspændingsmast i byen. 
Forskerne mener, at den uheldige 
kat kravlede op i masten og rørte 
ved en strømførende ledning for 
derefter at falde brændende til 
jorden. □ 

Kilde: flere dagblade i marts 
2003 

Hvad så Zamora? 


Måske er det mest interessante ved Zamoras observation det skrifttegn 
eller symbol, som han meget tydeligt husker at have set på det 
ægformede objekt. Det er meget sjældent, at en ufo-rapport indeholder 
oplysninger om inskriptioner på et objekt. Faktisk tyder den slags 
inskriptioner på, at fartøjet er menneskeskabt. De er normalt anbragt på 
fly med et klart formål - identifikation. Kan man rent teoretisk få 
symbolet, som Zamora så, til at passe med et kendt symbol, burde man 
kunne finde fartøjets oprindelse. 



(Tegning: Chris Lambright) 


Zamoras beskrivelse af symbolet 
på objektet mindede J. Allen Hy- 
nek om et typisk kvægbrænde¬ 
mærke, men Zamora så helt sikkert 
ikke en ko. Jacques Vallee, som ar¬ 
bejdede tæt sammen med Hynek 
på Northwestern University tilbage 
i 1964, mente, at symbolet lignede 
Astropowers logo. Astropower var 
en underafdeling af Douglas Air- 
craft Corporation. Vallee fandt lo¬ 
goet i en annonce i en særudgave af 


Proceedings ofthe Instit ute of Ra¬ 
dio Engineers dateret januar 1961. 
Symbolet gjorde Vallee mistænk¬ 
som. Han havde aldrig før hørt en 
så enestående beretning om en ufo 
med inskriptioner på siden. Det 
fik ham til at spekulere på, om So- 
corro-fartøjet kunne være en mi¬ 
litær prototype af en eller anden 
slags. Ligesom Quintanilla (se side 
11) havde også Vallee en mistanke 
om, at det kunne være en prototype 
af et månelandingsfartøj. 

Ballon-hypotesen 

Larry Robinson mener, at han ved, 
hvad Lonnie Zamora så den dag for 
længe siden. På et tidspunkt mel¬ 
lem 1965 og februar 1967 mener 
Robinson, nu ingeniør ved Indiana 
University, at han så en artikel om 
en serie flyvninger gennem flere 
stater med varmluftballoner. Et kort 
i artiklen viste, hvor landingerne 
fandt sted. 

Ifølge Robinson fortæller en 
anekdote fra dengang: 


c/ OftZccT- 
^oM rfy Fo*/r‘, , or/- 
/1r JtfXoxtAMre/y /OSfK.- 



OGse*i/eO */a?3 /g a//i" 

LotATeD JppAoXfAfArc./-y A7~ 
CertTéB ø/r øtjecr- A 
’&Ø't f&oM dåove s/Q o 


Øverst Zamoras tegning af ob¬ 
jektet set på ca. 30 meters af¬ 
stand - og nederst hans tegning 
af symbolet på objektet. 


”Ballonen blev set af en ordens¬ 
håndhæver, som besætningen troede 
ville skyde på dem. Ballonen for¬ 
skrækkede ham. Besætningen fandt 
senere ud af, at han troede, at han 
havde set et rumskib.” 

Desværre har Robinson ikke væ¬ 
ret i stand til at finde artiklen. 

I marts 1967 købte Robinson 
magasinet Looks specialudgave om 
flyvende tallerkner og læste for før¬ 
ste gang om Socorro-observationen. 
Navnet Socorro virkede bekendt på 
ham, da han for ikke så længe siden 
havde set et kort med byens navn i 
forbindelse med en artikel. 

I juni 1968 så Robinson for 
første gang symbolet, som Zamora 
havde set på fartøjet. Han kom 
straks i tanke om, at han i et maga¬ 
sin tilbage i 1963 eller 1964 havde 
set en ballon, som tilhørte eller var 
sponsoreret af International Paper 
Corporation. Deres logo var en cir¬ 
kel med en pil lavet af bogstaverne 
”1” og ”P” pegende opad. Han af¬ 
viste dog en ballon som forklaring 
på Socorro-hændelsen, da han ikke 
på det tidspunkt var klar over, at en 
ballon kunne være så larmende. 

Så en dag i sommeren 1976 
hørte Robinson en kraftig rumlen 
og hundeglam udenfor. Da han kom 
ud i gården, så han et rundt objekt 
omkring 70 m oppe. Det var en 
bemandet varmluftballon ejet af et 
lokalt vinfirma. Ballonen rumlede 
igen, og han så en flamme komme 
fra brænderen, der opvarmede luf¬ 
ten. 

Da Robinson igen læste om So¬ 
corro i februar 1996, faldt tingene 
på plads. 

”Alle enkelthederne ved obser¬ 
vationen passer godt med, hvordan 
en ballon opfører sig,” konkluderer 
Robinson, som bemærker, at disse 
varmluftballoner til ”sportsbrug” 
var ganske nye i 1964. 

”Når en ballon landede, lukkede 
piloten af sikkerhedsgrunde for 


AF 

PATRICK HUYGHE 



Annonce for 
Astropower. 

brænderen. Gondolen var sandsyn¬ 
ligvis af den trekantede type, man 
brugte før 1964. Når den landede, 
afsatte den tre mærker i jorden. Be¬ 
sætningen brugte så en stang til at 
holde den nederste del af ballonen 
åben. Når besætningen gjorde dette, 
afsatte den et fjerde mærke og 
fodsporene. Besætningen tændte så 
brænderen igen (de bump Zamora 
hørte) og fyldte ballonen med varm 
luft. Brænderen blev holdt vandret, 
til ballonen var så fuld af luft, at 
den lettede fra jorden. Denne proces 
kunne sætte ild i vegetationen. Med 
en måske skrækslagen betjent, som 
gemte sig bag nogle buske klar til at 
skyde efter dem, er det klart, at de 
havde travlt med hurtigt at få bal¬ 
lonen i luften igen.” 

international® PAPER Robinson mener, at symbolet 

From innovation to results. på objektet var International Paper 
Corporations logo, og at objektet 
var en af deres balloner. Men en 
henvendelse til International Paper 
Corporations hovedkvarter i Rye, 
New York, kunne ikke bekræfte 
denne hypotese. International Pa¬ 
per Corporations logo, der faktisk 
ligner det symbol, som Zamora så, 
blev først taget i brug i 1968, altså 
fire år efter Socorro-observationen. 
Og det var ikke rødt, som symbolet 
Zamora så. 

”Jeg tror, jeg ved, hvad der 
skete,” siger Robinson. Ved en 
ballonkonkurrence skal symboler/ 
numre være synlige på lang afstand, 
så man kan identificere ballonerne. 
International Paper Corporations 
oprindelige logo var ikke tydeligt 
nok til, at man kunne se det på 
afstand. Så man har taget det nye i 
anvendelse på det tidspunkt. Eller 
en anden har haft et lignende logo.” 

Hemmeligt militærprojekt? 


Eller kan ballonen have været en 
del af et hemmeligt militærprojekt? 

I en artikel af Peter Stekel om bal¬ 
lonpioneren Don Piccard står der: 
Mens han fra 1962 til 1964 var an¬ 
sat hos Raven Industry, brugte Pic¬ 
card sin energi på at markedsføre 
Vulcoon, en en-mands varmluftbal¬ 
lon. Af hensyn til sin sikkerheds¬ 
godkendelse fortalte Piccard, at han 
arbejdede på en sportsballon og 
ikke havde det fjerneste med Ra¬ 
vens militærprojekter at gøre. 

Når han ser tilbage på sin tid hos 
Raven, mener Piccard, at firmaets 
afdeling for sportsballoner var et 
dække over dets militære engage¬ 
ment. 

”Sportsballon-programmet, som 


man egentlig ikke troede på hos 
Raven Industry, havde ansat denne 
underlige fyr, som elskede at flyve 
i ballon. Det var et godt dække 
over, hvad der egentlig foregik. Så 
hvis en af ballonerne styrtede ned, 
så det blot ud, som om det var en 
sportsballon. Da flåden afsluttede 
sit engagement med Raven, sluttede 
sportsballon-programmet også. Det 
skete i december 1964.” 

Interview med Lonnie Zamora 


På det tidspunkt, Socorro-observati- 
onen fandt sted, var Lonnie Zamora 
31 år og en yderst troværdig veteran 
med 10 års ansættelse hos politiet 
i Socorro, New Mexico. Ingen har 
nogensinde været i tvivl om, at han 
så et eller andet mærkeligt den 24. 
april 1964. Og man har altid været 
yderst tilfreds med hans indsats. 
Ifølge hans overordnede, politichef 
Polo Pineda, var Zamora ”en meget 
dygtig betjent”. 

Dr. Lincoln La Paz, som var le¬ 
der af Institute of Meterorites ved 
University of New Mexico i Al- 
buquerque på det tidspunkt, har 
kendt Zamora i 15 år. Ifølge La Paz 
var Zamora en ærlig og trovær¬ 
dig mand. Det samme siger overbe¬ 
tjent Sam Chavez fra statspolitiet. 
Han oplyser, at Zamora er en meget 
dygtig betjent. Skulle nogen hævde, 
at observationen havde noget at 
gøre med drikkeri, kan det oplyses, 
at sidste gang Zamora havde druk¬ 
ket et par øl var en måned før hæn¬ 
delsen. 

Lonnie Zamoras rigtige navn 
er Dionicio Zamora. Han er født i 
Magdalena, New Mexico, den 7. 
september 1933. Da han fyldte 17 
år, begyndte han sin tjeneste i hjem¬ 
meværnet i New Mexico. Her gjorde 
han tjeneste i 24 år. Selv om han al¬ 
drig kom i kamp, var han med til at 
nedkæmpe nogle fængselsoptøjer i 
1980’erne. Zamora begyndte som 
deltidsbetjent ved Socorro politi i 
1951 og blev fuldtidsansat i en al¬ 
der af 21 år. 

Det sker ofte, at en meget be¬ 
mærkelsesværdig ufo-hændelse 
ændrer et menneskes liv. Ændrede 
denne hændelse Zamoras liv? Det 
besluttede jeg i 1999 at finde ud af. 

Det var let at finde frem til Za¬ 
mora. Han boede stadig i den 
samme by. Hans telefonnummer var 
det samme som for et kvart århund¬ 
rede siden. Han var 66 år og arbej¬ 
dede stadig. Men han var ikke sær¬ 
lig interesseret i at tale med mig. 

Han forsøgte først at tale mig 
fra det. ”Jeg kan ikke huske det,” 
sagde han. ”Jeg giver ikke længere 
interviews.” 

Han var dog så venlig at gå med 
til at besvare nogle korte spørgsmål. 
Zamora var meget oprigtig, selv om 
han er lige så forvirret over obser¬ 
vationen nu som dengang. 

Jeg begyndte det korte interview 
med et spørgsmål om observatio¬ 
nens varighed. I litteraturen står der, 
at der gik mindre end to minutter. 


fra Zamora opdagede flammen, til 
objektet forsvandt ud af syne. Det 
mener jeg er for kort tid, når man 
også tager hensyn til, at han tre 
gange forsøgte at få sin politibil op 
ad bakken. Så jeg spurgte ham, om 
ham kunne huske, hvor lang tid ob¬ 
servationen varede. 

”Ja, jeg husker det. Jeg vil tro 
omkring seks eller syv minutter.” 

Da du opdagede, at objektet ikke 
var en forulykket bil, hvad troede 
du så, det var? 

”Jeg ved det ikke. Jeg tænkte slet 
ikke. Jeg løb bare. Jeg ved ikke.. 

Jeg ved ikke... Jeg var så bange, at 
jeg ikke tænkte.” 

Hvad skræmte dig? 

”Larmen. Objektets tilstedevæ¬ 
relse.” 

Hvad mener du i dag om det, der 
skete dengang? 

”Jeg ved det ikke. Jeg tænker 
ikke så meget over det. Jeg tager 
ikke derud igen. Jeg taler heller 
ikke om det længere. Men folk 
ringer stadig til mig for at tale om 
det.” 

Fik hændelsen stor indflydelse 
på dit liv? 

”Den havde ingen indflydelse 
på mit liv. Det var bare noget, der 
skete, og jeg fortsatte som hidtil.” 

Hvor længe var du i politiet? 

”15 år i alt. Men to år efter hæn¬ 
delsen stoppede jeg. Jeg begyndte 
så at arbejde med deponering af 
jord. Det arbejder jeg stadig med.” 

Har byen Socorro ændret sig si¬ 
den hændelsen? 

”Overhovedet ikke. Den er sta¬ 
dig en lille by, og ikke andet.” 

Hvad mener du selv, du så den 
dag i 1964? 

”Det ved jeg stadig ikke. Jeg 
mener ikke, at det var noget herfra. 
Det var noget fra et andet sted, vil 
jeg gætte på. Jeg tror ikke, det var 
et hemmeligt projekt, eller noget 
der ligner det.” 

Men de to væsner, du så ved 
objektet, de så meget almindelige 
ud, ikke? 

”Jeg så ingen væsner. Jeg troede 
bare, at jeg så nogen, da jeg var 
længere oppe ad vejen. Jeg så dem 
faktisk ikke. Jeg troede, at jeg så 
nogen i overalls, men i virkelighe¬ 
den så jeg dem ikke.” 

(To timer efter hændelsen, da 
FBI-agenten Byrnes udspurgte Za¬ 
mora om hændelsen, fik Zamora at 
vide, at det var bedst, at han ikke 
fortalte, at han havde set to små 
væsner i hvidt, for så ville ingen tro 
på ham. Her, så mange år senere, 
har Zamora svært ved at indrømme 



Politibetjent 
Lonnie Zamora. 


over for fremmede, at han så disse 
væsner. Eller har han?) 

Fandt du nogensinde ud af, hvad 
symbolet på objektet betød? 

”Nej, det gjorde jeg ikke. Det 
har ingen, vil jeg tro.” 

En person har for nylig forsøgt 
at forklare din observation ved at 
fortælle, at der var en varmluftbal- 
lonkonkurrence dengang, og at du 
så en ballon, som gjorde et kort 
stop. Hvad mener du om den teori? 

”Folk siger så meget. Dengang 
vidste alle, hvad det var. Alle havde 
en forklaring. De sagde, at et var 
en ’pogo’ (et fly der kan lande og 
starte lodret), en varmluftballon el¬ 
ler en hvirvelvind. De sagde så me¬ 
get, men jeg ved, hvad jeg så. Og 
det var ikke sådan noget.” 

Har du set noget lignende siden? 

”Nej.” 

Tror du på ikke-jordisk liv? 

”Jeg ved det ikke. Måske. Jeg så 
noget, men jeg ved ikke, hvad det 
var.” 

Hvad mener din kone om det? 

”Hun synes, jeg er skør.” (Za¬ 
mora ler) 

Det siger alle koner vel om deres 
mænd. 

”Ja, det gør de.” (Zamora ler) 

Konklusion 


Socorro-observationen er en af 
ufo-historiens mest bemærkelses¬ 
værdige hændelser. Sagen er blevet 
undersøgt og analyseret på kryds 
og tværs af de skarpeste hjerner og 
er bemærkelsesværdigt nok Project 
Blue Books eneste uopklarede 
observation af et landet fartøj og 
besætningsmedlemmer. 

Mange faktorer hæver denne 


► 

observation over de fleste andre. 
Primærvidnet er politibetjent og 
en yderst troværdig person. En del 
sekundærvidner hævder, at de også 
har set noget på samme tidspunkt 
på nært hold og i fuld dagslys. 

Det vigtigste er måske, at der 
også var fysiske spor, huller i jor¬ 
den og forkullede buske, hvilket 
tyder på, at der har været et fysisk 
objekt på landingsstedet. En anden 
faktor, som sætter denne obser¬ 
vation i et godt lys, er, hvad der 
skete lige umiddelbart efter obser¬ 
vationen. Objektet var knapt nok 
forsvundet ud af syne, før en lang 
række undersøgelser gik i gang. 

Der hersker ingen tvivl om, at 
et virkeligt objekt blev set. Men 
hvad var det? Mange mennesker var 
dengang sikre på, at det var et hem¬ 
meligt, militært våben, eller noget 
NASA isenkram der foretog en 
kort nødlanding. Men selv om Blue 
Books leder Quintanilla havde ad¬ 
gang til oplysninger på meget højt 
plan, kunne han ikke bekræfte disse 
teorier. Selv hvis disse hemmelighe¬ 
der blev holdt skjult for ham, kunne 
vi forvente, at der i dag mere end et 
kvart århundrede senere var sluppet 
et eller andet ud om objektet. Men 
ikke det mindste er sluppet ud af 
Pentagons mørke korridorer. 

Kan det ganske enkelt have væ¬ 
ret en varmluftballon, som havde et 
kortvarigt pit-stop, som ingeniøren 
Larry Robinson hævder? Muligvis. 
Når alt kommer til alt - som Robin¬ 
son helt korrekt påpeger - sagde Za- 
mora, at det så ud ”som en ballon”. 
Men mange andre faktorer taler 
imod en sådan forklaring. Zamora 
så ingen kurv, gondol eller platform 
under ballonen, heller ingen reb, 
og flammerne kom fra bunden af 
objektet og ikke midten, og de var 
rettet nedad. Og Zamora blev for¬ 
skrækket, da han så objektet. Efter 
13 år i politiet havde han aldrig set 
noget lignende. 

Robinson hævder, at den mo¬ 
derne varmluftballon blot var to år 
gammel, da observationen fandt 
sted, og at folk derfor ikke kendte 
noget til den med dens nye teknologi 
med brummen og flammer. Derfor 
var det ikke underligt, at Zamora 
blev overrasket. Men hvis det var en 
ballon, hvordan kunne den så afsætte 
landingsmærker i ørkenen, som var 
den et fartøj på 4 til 10 tons? Ro¬ 
binson mener, at en ballon med en 
metalplatform kunne afsætte aftryk¬ 
kene. Han minder os om, at væs¬ 
nerne også efterlod sig ”fodspor”. 
”Var de overvægtige?” spørger han. 


Man må nok formode, at en så 
jordnær forklaring var blevet grun¬ 
digt undersøgt dengang. Havde der 
været den mindste chance for, at 
det var en ballon, ville Blue Book 
helt sikkert have brugt det som sin 
forklaring på observationen. Quin¬ 
tanilla vardesperat i forsøget på at 
finde en forklaring. Hvordan kunne 
han - og alle andre - have overset 
noget så simpelt? 

På den anden side, hvis Robin¬ 
son har ret, hvem kunne så finde på 
at spørge et firma, der laver papkas¬ 
ser, om de havde en ballon i om¬ 
rådet? Selv om ballonforklaringen 
ikke er umulig, er den højst sand¬ 
synligt ikke den, man skal tro på. 
Men måske heller ikke så usandsyn¬ 
lig som et ikke-jordisk fartøj. 

Kunne det have været et fartøj 
fra en anden verden? Antallet af 


ufo-observationer blev fordoblet i 
april 1964, og disse observationer 
var en slags forløber for 1960’ernes 
store ”bølge”. Men hvis det var et 
ikke-jordisk fartøj, hvorfor lignede 
det så et ”menneskeskabt”? Kraftig 
rumlen og klart lys er snarere und¬ 
tagelsen end reglen for ufo-rappor¬ 
ter. Nej, hvis det var fra en anden 
verden, må det have været fra vores 
egen, måske fra engang i fremtiden. 
Det er dog ikke indlysende, hvorfor 
en tidsmaskine skulle lave sådan en 
larm og udsende store flammer. 

Sandheden er, at vi endnu ikke 
ved, hvad Zamora så den dag ved 
Socorro. □ 

Kilde: 

The Anomalist no. 8, Spring 2000/ 
-for & kmh 


Flere vidner 

Adskillige år efter Socorro-hændelsen dukkede endnu et vidne op. 
Robert Dusenberry, som arbejdede for Socorro Electrical Corpora¬ 
tion, påstod, at han sammen med to andre mænd havde set objektet 
lette, da de kørte i ”landingsområdef ’ den dag. Flere timer senere 
så en sergent ved Stallion Range Station ved White Sands Missile 
Range et blåt lys på himlen. Da lyset blev kraftigere, gik motoren 
i hans bil i stå, og det elektriske system holdt op med at fungere. 
Da lyset igen blev svagere, kunne han starte bilen. Lyset kom fra 
sydvest på netop den kurs, objektet havde, da Zamora mistede det 
af syne. 


Den samme dag 
i New York 

Den 24. april 1964 kl. 10.00 - omkring 10 minutter før Socorro- 
hændelsen - så Gary Wilcox, en landmand fra Tioga City, New 
York, et fartøj, der lignede fartøjet i Socorro, ligesom de to skik¬ 
kelser var identiske. Wilcox fortalte, at han så en skinnende gen¬ 
stand i skoven. Da han nærmede sig, opdagede han et syv meter 
langt, ægformet objekt svæve en halv meter overjorden. Da Wilcox 
begyndte at undersøge objektet, stod han pludselig overforto væ¬ 
sener med en højde på omkring 1,20 m og iført sølvhvidt tøj, som 
også dækkede deres hoveder. De bar på skovle med jord. 

Et af væsnerne gik hen mod Wilcox og begyndte at tale til 
ham på engelsk. De talte sammen i omkring to timer om emner 
som luftforurening, rumsonder, landbrugsmetoder - og den kends¬ 
gerning, at væsnerne kom fra Mars. Marsboerne bad Wilcox om at 
holde mund med oplevelsen. Så gik de ind i deres fartøj, der ud¬ 
sendte en kraftig lyd og lettede. 

Wilcox kunne godt se, at historien var ret så absurd, så han 
troede, at nogen tog gas på ham. Han fortalte dog sin mor, hvad der 
var sket. På den måde slap historien ud. I de følgende dage dukkede 
mange forskellige op for at interviewe Wilcox, deriblandt sheriffen, 
to FBI-agenter, ufo-forskere og journalister. De fik alle det indtryk, 
at Wilcox var en yderst fåmælt person, som ingen ville beskylde for 
at ønske opmærksomhed. 

Wilcox hørte først om Socorro-hændelsen en uge senere, da hans 
far viste ham et avisudklip om den. 

Et andet syn på Socorro-ufoet 


Zamoras ærlige natur og hans troværdighed sammen med de fysiske spor 
gav "Socorro-landingen" fra 1964 international opmærksomhed. 

J. Allen Hynek kom til byen og var meget interesseret i landingsaftrykkene 
og de brændte mærker. Ray Stanford skrev en bog om hændelsen, Socorro 
Saucer in a Pentagon Pantry. Philip Klass kom for at foretage undersøgelser. 
Socorro-hændelsen blev omtalt i utallige bøger og artikler og dukkede 
endda op i tv-serien Un solved Mysteries. Men hvad skete der egentlig? 



Dr. J. Allen Hynek står her på observationsstedet den 29. april 1964 og fotograferer 
i den retning, hvorfra objektet kom. 

(Foto: Ray Stanford) 


Der er mange teorier. Ray Stanford 
mener, at det drejer sig om endnu 
et besøg fra rummet - og forsøgt 
hemmeligholdt af myndighederne. 
Philip Klass skriver i bogen UFOs 
Explained , at sagen er fup - brygget 
sammen af byens borgmester og 
Zamora for at give Socorro omtale 
(hvis det var tilfældet, havde de 
ikke heldet med sig). 

En teori går på, at fysik-stude¬ 
rende med for megen fritid drev 
gæk med byen, men det rygte tror 
kun få på. 

Major Hector Quintanilla, leder 
af flyvevåbenets Project Blue Book, 
undersøgte muligheden for, at det 
var en prototype af et månelan¬ 
dingsmodulet udviklet til Apollo- 
programmet, men han fandt ud af, 
at man ikke havde nogen operati¬ 
onsklar prototype i 1964. 

Senest har Larry Robinson fra 
Indiana University foreslået, at Za¬ 
mora så en bemandet varmluftballon 
(se side 7 i dette nummer af UFO- 
Nyt). Denne teori passer godt med 
Zamoras beskrivelser af den skiften 


fra lav- til højfrekvent støj, der kom 
fra ”flammen” - en støj der ligner 
lyden fra de propangasbrændere, 
man bruger på varmluftballoner. 

En anden mulig kandidat er 
dukket op inden for de senere år, 
samtidig med at man identificerede 
kilden til Roswell-hændelsen som 
et specifikt projekt udført af New 
York University. Her sendte man 
balloner op fra Alamogordo i som¬ 
meren 1947. En af deltagerne ved 
opsendelserne, Charles B. Moore 
(er bl.a. omtalt i UF O-Vision nr. 

6), boede i Socorro og forskede i 
atmosfærisk fysik ved New Mexico 
Institute of Mining and Techono- 
logy. Moore, som nu er pensioneret, 
har haft en meget fornem karriere 
og har modtaget American Institute 
of Aeronautics Astronautics (AIAA) 
Otto C. Winzen Lifetime Achieve- 
ment Award for sine videnskabelige 
bedrifter, som blandt andet omfatter 
flyvning med ballon til rummets 
grænse. Charles B. Moore besøgte 
Socorro landingsstedet” i 1966 og 
mener, at Lonnie Zamora er en tro¬ 


værdig mand og virkelig så et eller 
andet mærkeligt den dag i 1964. 

I 1995 erfarede en af Moores 
kolleger, Bernard ”Duke” Gil- 
denberg, som stod i spidsen for 
Skyhook Ballon-programmet 
ved Holloman Air Force Base i 
Alamogordo, via kaptajn James 
McAndrew (leder af flyvevåbenets 
genundersøgelse af Roswell-sagen 


AF 

DAVID E. THOMAS 


► 



Tre år efter Sur- 
veyor 3 landede på 
Månen, landede 
Apollo 12 tæt ved. 
På billedet henter 
Pete Conrad dele 
fra Surveyor 3. 1 
baggrunden ses 
Apollo 12. 

(Foto: Alan L. 
Bean/NASA) 



Surveyor var et trebenet, ubemandet rumfartøj, som blev brugt 
til hente oplysninger om Månens overflade forud for Apollo- 
mi s si o nerne. (Foto: NASA) 

Et uddrag af White 
Sands Missile 
Range logbogen fra 
hhv. den 24. april 
og 27. april 1964. 
Begge dage var der 
hel i ko pterflyvni ng 
med Surveyor. 

Det var formentlig 
en Bell-helikopter 
af denne type, som 
blev anvendt ved 
forsøget den 24. 
april 1964. 

(Foto: U.S. Army) 


i 1990’erne - bl.a. omtalt i UFO - 
Nyt nr. 2, 2002), at der den 24. april 
1964 blev udført en række særlige 
forsøg i den nordlige del af White 
Sands Missile Range (WSMR). Her 
brugte man en helikopter til at flyve 
et Lunar Surveyor fartøj rundt til de 
forskellige afprøvninger. Denne nye 
vinkel på Socorro-beretningen blev 
første gang omtalt i en kort notits 
den 15. juli 2002 i James Mose- 
leys satiriske ufo-tidsskrift Saucer 
Smear. 

Tidspunktet for ufo-observatio¬ 
nen er dog ikke det helt rigtige. En 
logbog over de forskellige forsøg 
viser, at de blev udført om formid¬ 
dagen, mens Zamoras observation 
fandt sted om eftermiddagen. Tin¬ 
gene foregår dog ikke altid som 
planlagt, og mange af de test, som 
skulle foregå om formiddagen, var 
først færdige hen på eftermiddagen. 
Faktisk kan en bombeøvelse i områ¬ 
det have forsinket testene. 

Der er også andre interessante 
ting, som kan støtte Surveyor-for- 
klaringen på Socorro-hændelsen. 

1) Forsøgene med Surveyor 
blev foretaget ved hjælp af en lille 



Bell-helikopter. Månelanderen var 
fastgjort på siden af helikopteren. 
Helikopteren og landeren må have 
set underlige ud i profil (se i øvrigt 
også tekstboksen ”Andre vidner”). 
Månelanderens landingsstel passer 
godt med Zamoras beskrivelse. Det 
samme gør landingsstellets aftryk 
på jordoverfladen. I Stanfords bog 
fra 1976 omtales Philip Klass’ be¬ 
mærkninger om, at aftrykkene lig¬ 
ner de spor, som Surveyor lavede. 

2) Surveyors motorer kan også 
forklare de flammer, som politibe¬ 
tjenten så. Motorerne blev ikke 
brugt til at holde landeren svæ¬ 
vende, for det sørgede helikopteren 
for. Ifølge Hynek tydede de af¬ 
svedne mærker heller ikke på, at 
flammerne kom fra et tungt fartøj, 
der lettede. 

3) Surveyor var udstyret med en 
mekanisk skovl med en form, der 
passer til den rektangulære rende, 
der blev observeret og fotograferet 
på ”uf o-landingsstedet”. 

4) Zamora beskrev fartøjet som 
”aluminiumshvidt”, en farve som i 
den grad passer på Bell-helikopte- 
rens krop. 

5) Forsøgene blev udført af en 
helikopterpilot og en Hughes in¬ 
geniør - to personer i hvide kedel¬ 
dragter. 

6) De fleste indbyggere i So- 
corro og adskillige efterforskerne 
mente, at der højst sandsynlig var 
tale om et hemmeligt regeringseks¬ 
periment. Nogle af efterforskerne 
tilknyttet Blue Book fastholdt, at 
det var et forsøg med tilknytning til 
Holloman, der var base for testflyv¬ 
ningerne af Surveyor. 

7) Indsamling af lavastykker var 
blandt Surveyors opgaver, og der lå 
faktisk en del lavastykker i og uden 


for missil-afprøvningsområdet (syd 
for Socorro). 

Disse nye oplysninger sætter 
selvfølgelig langt fra punktum for 
sagen. Der er sket en del siden 
1964, og det er svært at rekonstru¬ 
ere så gamle og komplekse hændel¬ 
ser. Var det en practical joke udført 
af studenter? Et fupnummer? En 
ballon? Et fartøj fra en fremmed 
verden? Det får vi måske aldrig at 
vide. Men mon ikke mange vil fore¬ 
trække Surveyor-forklaringen frem 
for de andre? □ 


David Thomas er fysiker, for¬ 
mand for New Mexicans for 
Science and Reason , konsulent 
for tidsskriftet Skeptical 1nquirer 
og medlem af CSICOP’s ledelse. 


Kilde: 

Skeptical Inquirer, juli/august 2001/ 
-for & kmh 


Andre 

vidner 

Under et af sine besøg i So¬ 
corro interviewede J. Allen 
Hynek en mand ved navn Opel 
Grinder, der bestyrer Whitting 
Brothers Servicestationen ved 
hovedvej 85. Grinder fortalte, 
at der på observationsdagen var 
kommet en turist ind på ser¬ 
vicestationen og havde sagt, at 
flyene fløj noget lavt her på eg¬ 
nen. Grinder svarede, at der var 
mange helikoptere i området, 
hvortil bilisten svarede: 

”Hvis det var en helikopter, 
så den godt nok mærkelig ud.” 

Bilisten havde set objek¬ 
tet lige syd for byen. Det var 
øjensynligt i vanskeligheder og 
var ved at lande. Han mente, 
at det måtte være i vanskelig¬ 
heder, fordi han så en politibil 
(Zamoras?) på vej ud til det, 
tværs gennem det sandede 
terræn. Hynek prøvede at få 
flyvevåbnet til gennem efter¬ 
retningstjenesten at finde det 
ukendte vidne, men de udviste 
overhovedet ingen interesse! 

På opdagelse i solsystemet 


Tæt på Mars 


Ingen af de øvrige planeter i solsystemet har i den grad gennem århundreder 
talt til fantasien som den røde naboplanet Mars. 



I august 2003 er vi meget tæt på 
Mars, der i den kommende tid skal 
aflures endnu flere af sine hem¬ 
meligheder. Afstanden fra Jorden 
til Mars varierer en hel del. Når 
den er nærmest, er den kun ca. 56 
millioner km borte. Det sker den 
28. august, hvor planeterne kun er 
55.756.622 km fra Jorden. Og det 
er vel at mærke tættere, end den har 
været de sidste 73.000 år! 

Tusinder af amatørastronomer 
verden over holder i denne tid øje 
med Mars. Hver dag sendes nye 
spektakulære og detaljerede bille¬ 
der til Jorden fra det amerikanske 
rumfartøj Global Surveyor, der er i 
kredsløb om Mars. Desuden er ad¬ 
skillige rumfartøjer fra både Europa, 
USA og Japan på vej mod planeten 
forat foretage ny udforskninger. 

Den europæiske mars-mission, 
Mars Express, medbringer sonden 
Beagle 2, der skal lande på den 
røde planet og lede efter tegn på liv. 
Mars Express er den første euro¬ 
pæiske mission til Mars og består 
både af et modul, der skal bringes 
i kredsløb om Mars og et modul, 
der skal lande på overfladen af den 
røde planet. Mars Express blev op- 
sendt den 2. juni i år og forventes 
at ankomme til planeten lige før 
årsskiftet. 

Den store og brede interesse for 
planeten Mars begyndte i 1877, da 
den italienske astronom Giovanni V. 
Schiaparelli fortalte, at han havde 
iagttaget og nedtegnet et antal kana¬ 
ler eller ”canali” på Mars-overfla- 
den. Han var ikke den første astro¬ 
nom, der havde iagttaget ændringer 
på planetens overflade, men han var 
på daværende tidspunkt den mest 


ihærdige med hensyn til at nedtegne 
og beskrive de ændringer og struk¬ 
turer, som han iagttog på Mars. 

Schiaparelli citeres ofte som ”ka- 
nalernes” opfinder, men kun de fær¬ 
reste har læst hans egne optegnel¬ 
ser om iagttagelserne. SUFOTs tid¬ 
ligere formand, oberstløjtnant Frank 
Pedersen, kom i 1965 i besiddelse 
af det tyske tidsskrift ”Himmel und 
Erde”, udgivet af Gesellschaft URA- 
NIA i Berlin. I dette selskabs 1. år¬ 
gang 1889, havde man aftrykt Schia- 
parellis beretning om Mars-iagtta- 
gelser fra 1877-1888. Artiklen ”Uber 
die beobachteten Erscheinungen auf 
der Oberflåche des Planeten Mars”, 
var oversat fra italiensk og dernæst 
gennemgået og revideret af Schiapa¬ 
relli selv. 

Denne omfangsrige og detalje¬ 
rede tyske artikel blev oversat til 
dansk af Ensio Siej, som var kon¬ 
taktudvalgsmedlem og fotomedar¬ 
bejder i SUFOI, og sammen med 


andre artikler om Mars udgivet i 
1965 under titlen ”MARS den gå¬ 
defulde planet”. Bogen blev i høj 
grad aktualiseret af, at det ameri¬ 
kanske rumfartøj Mariner IV, som 
det første nåede frem til planeten 
Mars og sendte nærbilleder retur til 
Jorden i juli 1965. 



G. V. Schiaparelli (1835-1910) 
var fra 1864 til 1910 direktør for 
Milanoobservatoriet. For at give læ¬ 
serne et indtryk af hans iagttagelser 
og mange forbehold i forbindelse 
med observationsbetingelser gengi¬ 
ves i det følgende et uddrag af hans 
beretninger. 

Om kanalerne skriver han bl.a. 

”Deres antal er i den sidste tid 
forøget på uventet vis. I dag kan man 
ikke mere nære tvivl om, at disse 
kanaler er trukket over alle plane¬ 
tens kontinentale regioner i et meget 
kompliceret netværk ... 

Figuren viser et skematisk over¬ 
sigtskort over dette net, som inde¬ 
holder tilnærmelsesvis alle kanaler, 
som jeg med sikkerhed har kunnet 
eftervise under planetens seks op- 



Den italienske astronom G. V. Schiaparellis Mars-kort fra 1877. 


AF OLE 

HENNINGSEN 


(Tegning: 

Kari Rajanen) 


Et par sider fra 
Schiaparellis logbog 
fra 1879. 


► 

positioner mellem 1877 og 1888. 
Med ordet ”skematisk” vil jeg 
antyde, at nettets linjer eller striber 
på kortet er trukket således, at de 
angiver alle kanalernes omtrentlige 
længde og retning, deres beliggen¬ 
hed i forhold til hinanden og for¬ 
men på de mangekantede dannelser, 
som er afgrænsede gennem disse 
linjer. Men uden at tage hensyn til 
nuanceringer i farve og lyshed, de¬ 
res bredde (med undtagelse af den 
usædvanlig brede ”Nilosyrtis”) eller 
endelig deres mere eller mindre be¬ 
stemte afgrænsning på begge rande 
eller deres fordobling, hvilket sidste 
finder sted til bestemte tider. 

I virkeligheden er disse iagttagel¬ 
sesomstændigheder, bredden og for¬ 
men af kanalerne mere eller min¬ 
dre foranderlig fra én opposition til 
en anden, ja selv fra en uge til næste 
under samme opposition. 

Disse forandringer er end ikke 
samtidige for alle kanaler, men kan 
i den samme region og på den 
samme tid optræde meget forskel¬ 
ligt fra én kanal til nabokanalen. 
Heraf følger, at man vel kan frem¬ 
stille et kort over disse kanaler til et 
bestemt tidspunkt, men umuligt kan 
fremstille et kort, der har gyldighed 
på alle tidspunkter. 

Man må derfor ikke vente, at den 
visuelle iagttagelse af marskana- 
lerne er den nøjagtige kanalgengi¬ 
velse på vort kort eller omtrent den 
samme, thi en sådan nøjagtig gengi¬ 
velse er ikke mulig over et længere 
tidsrum. Hver kanal på vort kort be¬ 
tegner derfor kun en linje eller sna¬ 
rere en smal stribe, på hvilken der 
til visse tider kunne udvikle sig for¬ 
skellige fænomener, hvilket refere¬ 
rer til en bestemt kanal på planeten. 

Man vil altså se, at dette kort, så 
vidt som det refererer til kanalerne, 
kun skal opfattes som et slags to¬ 
pografisk index, som er nødvendig 
for forståelsen af og henvisning til 
meget talrige og meget foranderlige 
detaljer, som man hvert øjeblik iagt¬ 
tager i de forskellige områder. En 
sådan fremstilling kan derfor ikke 
blot tjene som en beskrivelse af 
iagttagelsen af kanalernes fysiske 
tilstand, men den er tilstrækkelig til 
at vise os de geometriske og topo¬ 
grafiske ejendommeligheder i disse 
net og elementer, som sammensæt¬ 
ter det. 

Man ser dernæst, at de fleste 
kanaler til dels forløber i storcirkler 
på planetens overflade, fra hvilken 
regel der dog findes undtagelser, 
således som det gør sig gældende 
med ”Phasis”, ”Simois”, ”Gehon”, 


”Indus” og ganske særligt ”Nilo- 
syrtis”. 

Endvidere bemærker man en an¬ 
den ejendommelighed, som frem¬ 
træder i al almindelighed: enhver 
kanal munder i begge ender ud i en¬ 
ten et hav, eller en sø eller også i 
en anden kanal eller endelig i en 
krydsning af flere kanaler. 

Jeg kan ikke erindre, at jeg har 
iagttaget, at en af disse linjer plud¬ 
selig er blevet afbrudt midt i et kon¬ 
tinentalt område, således at de dan¬ 
nede en isoleret gren uden videre 
forbindelse. Denne kendsgerning er 
af største vigtighed for erkendelse 
af disse dannelsers natur.” 

Schiaparelli kommer i sin beret¬ 
ning ikke med en entydig forklaring 
på aftegningerne. Med hensyn til 
den i eftertiden forkætrede beteg¬ 
nelse ”kanal”, skriver han selv (side 
29): ”Når man nu kalder de mørke 
pletter på planeten for ”have”, så 
må man følgelig kalde den ovenfor 
beskrevne form for en ”kanal”. Vi 
vælger dette navn uden at udtale os 
om dette objekts sande natur.” 

Men Schiaparelli kom til at 
hænge på betegnelsen ”canali”, der i 
betydningen på fremmede sprog 
kommer til at fremstå som kunstige 
kanaler, dvs. skabt af intelligensvæ- 
sener - altså Marsboere. Han var dog 
overbevist om, at planeten havde 
mere vand på overfladen og tættere 
atmosfære, end vores rumsonder har 
påvist. 

Er man interesseret i selv at læse 
G. V. Schiaparellis optegnelser, så 
kan ovennævnte bog anbefales lånt 
på biblioteket. 

Man er i dag overbevist om, at 
Schiaparelli og andre tilhængere i 


nogen grad blev snydt af deres egne 
øjne. Der er tilsyneladende tale om 
synsbedrag, fremkaldt af mange 
mindre og spredte, diffuse aftegnin¬ 
ger, der opleves som lige og sam¬ 
menhængende linjer. 

Med til at øge mystikken var 
også de to små Mars-måner, Phobos 
og Deimos, der blev fundet af den 
amerikanske astronom Asaph Hall 
i 1877. De var dog allerede blevet 
beskrevet af forfatteren Jonathan 
Swift i ”Gullivers rejser”, der ud¬ 
kom i 1726! 

Den russiske astrofysiker I. S. 
Shklovsky offentliggjorde i 1959 
nogle betragtninger om Phobos, der 
på visse områder opførte sig lidt 
anderledes end andre kendte måner. 
Den har kun en middelafstand på 
9.378 km fra Mars, så fra Mars så 
den ud til at bevæge sig modsat hen 
over himlen af andre kendte måner. 
Samtidig havde man tilsyneladende 
målt, at Phobos i sin bane var på 
vej til at styrte ned på Mars på et 
tidspunkt. 

Disse og andre forhold fik visse 
forskere til at konkludere, at der 
meget vel kunne være tale om en 
kunstig (hul) rumstation. Teorien fik 
ikke mange tilhængere, og vore da¬ 
ges nærbilleder af Phobos viser da 
også, at der ikke er meget om tidli¬ 
gere tiders snak om en rumstation i 
kredsløb om Mars. 

I det videnskabelige tidsskrift 
”Nature” helt tilbage i august 1892- 
udgaven beskrev Lick-astronomer 
og Henri Perrotin nogle lysende 
fænomener ved Mars-skivens kant. 
Disse oplysninger anvendte forfat¬ 
teren H. G. Wells i sin bog blo¬ 
dernes Kamp”, der udkom i 1898. 



Mars-månen Phobos filmet fra Mars Global Surveyor den 1. juni 2003. Phobos 
foretager tre omløb i døgnet i en afstand af 6.000 km fra Mars. Den kartoffelfor¬ 
mede måne er kun 0.006 gange Jord-månens størrelse. 

(Foto: NASA/JPL/Malin Space Science Systems) 

På opdagelse i solsystemet 


I min danske udgave af denne bog 
skriver forfatteren om marsboernes 
forberedelse til deres invasion af 
Jorden bl.a.: 

”Da den (Mars red.) i 1894 var 
nærmest Jorden, så astronomerne 
et mægtigt lys på den oplyste del 
af Mars. Jeg er mest tilbøjelig til at 
tro, at det fremkom ved støbningen 
af den kæmpemæssige kanon, som 
de brugte til at fyre på os med.” 

I originaludgaven af bogen 
nævner H. G. Wells tilsyneladende 
både Lick observatoriet og Perrotin 
fra Nice samt tidsskriftet ”Nature” 
(omtalt i ”Sky & Telescope”, maj 
2001). Rigtigt livi H. G. Wells 
roman kom der med skuespilleren 
og instruktøren Orson Welles, der i 
1938 satte østkysten af USA på den 
anden ende med sin radiodramatise¬ 
ring af bogen. Tusindvis af radiolyt¬ 
tere troede fuldt og fast på, at mars- 
boere havde invaderet Jorden. Hele 
den berømte radioudsendelse kan 
nu købes på cd hos SUFOI (brug 
kuponen side 23). 

Det var ikke så mærkeligt, at H. 
G. Wells anvendte lysfænomenet på 
Mars som udgangspunkt. Det var 
på de tider af tekniske årsager småt 
med radiokommunikation, men 
adskillige forskere legede rent fak¬ 
tisk i slutningen af 1800-tallet med 
tanken om at kommunikere med 
beboere på andre planeter ved hjælp 
af lyssignaler og udtænkte planer 
om reflekterende spejle m.v. 

Efter en artikel i ”Sky & Te¬ 
lescope” maj 2001, der detaljeret 
fortalte om fænomenet og dets hi¬ 
storie, lavede forskere beregninger, 
der skulle vise, hvornår man med 
størst sandsynlighed igen kunne 
se og muligvis registrere sådanne 
lysfænomener. 

Allerede i sin september udgave 
samme år kunne tidsskriftet berette. 



Man kunne få opfattelsen af at Mars 
stadig smiler ved tanken om de hemme¬ 
ligheder, planeten endnu ikke har givet 
fra sig, når man ser, hvordan Galle-kra¬ 
teret ser ud på endnu et foto fra Mars 
Global Surveyor (MGS). Uformelt kal¬ 
des krateret for ” Happy Face”, da det 
grangiveligt ligner en såkaldt smiley. 



Hjerteformet fordybning på Mars dan¬ 
net af lava i nærheden af vulkanen Alba 
Patera. Hjertet er 2,3 km på det bredeste 
sted. (Foto: MGS MOC Release No. 
MOC2-135, 17. juni 1999) 



1 populærlitteraturen finder man ud¬ 
lægningen af et mindre eroderet bjerg¬ 
landskab som det såkaldte Mars-ansigt. 
Det så da også meget besnærende ud, 
da fotos fra rumsonden Viking 1 af 
Cydonia-området tilsyneladende viste 
et flot ansigt på overjladen af Mars 
(øverst). Senere nærbilleder af området 
(nederst) har påvist, at ”ansigtet” blot 
er en tilfældig skyggevirkning i en sam¬ 
ling klipper, der måler ca. 2 x 2,5 km i 
udstrækning. 

at det var lykkedes ved flere lejlig¬ 
heder at iagttage og oven i købet 
videofilme sådanne lysfænomener 
på Marsoverf laden. Man mener, at 
fænomenerne skyldes, at solens lys 
ved bestemte lejligheder reflekteres 
af iskrystaller i Mars-atmosfæren 
eller is på overfladen. Man er over¬ 
bevist om, at lysfænomener har 
med vejrliget at gøre - på Mars 
forstås. 

Der er i dag ikke påvist liv på 
Mars. Den har en meget tynd atmo¬ 


sfære, som består af ca. 95% kuldi¬ 
oxid og knapt 3% kvælstof. Tem¬ 
peraturen varierer gennem Mars- 
døgnet og årstiden fra +15 grader C 
ved ækvator til -125 grader C i pol- 
områderne. 

Vindhastigheder i atmosfæren 
kan nå op på over 300 km/t, hvil¬ 
ket bevirker særdeles kraftige støv¬ 
storme, der i dage eller endog må¬ 
neder kan hindre udsynet til store 
dele af planetens overflade. Fra 
rumsonder har man fotografe¬ 
ret mere ”lokale skypumper”, der 
hvirvler støv op og aftegner sig på 
overfladen som skygger. 

Overfladen ses på de 
pragtfulde fotos fra Mars- 
overfladen som et ørkenag- 
tigt landskab med sanddy¬ 
ner og klippeblokke spredt 
rundt omkring. Desuden 
ses en del kratere. De om¬ 
kredsende rumsonder har 
fotograferet lange bugtede 
dale, der ligner flodlejer, 
som vi kender dem på 
Jorden. Vand findes kun som is ved 
polkalotterne samt i form af perma¬ 
frost få meter under overfladen. 

Hvis de nye rumsonder finder 
livsformer på Mars, vil det være 
første sted uden for Jorden, der 
påvises liv. Sådanne fund vil give 
anledning til mange videnskabelige 
diskussioner, som vi allerede så det 
forår tilbage med Mars-meteorit- 
ten. Men under alle omstædigheder 
vil det samtidig give ekstra gang 
i debatten om liv andre steder i 
verdensrummet. Om der er en form 
for liv på Mars, er altså ikke til at 
sige endnu, men der er bestemt liv i 
myten. □ 



Billeder af ”pyra¬ 
mider”, et ”fort” 
og en ”inkaby ” har 
også fundet vej til 
en mængde artikler 
og bøger om postu¬ 
lerede, intelligente 
aktiviteter på Mars- 
overjladen. Alle 
disse ”spændende” 
ting er dog for de 
seriøse forskere 
forduftet, efterhån¬ 
den som NASA ’s 
rumsonder har lavet 
næroptagelser af 
områderne. 



Marsoverfladen filmet fra Viking Lander 2. 

Er ufoer levende væsner? 

Kan der eksistere levende væsner i de højere lag af atmosfæren? Og kan 
disse væsner i givet fald være årsag til observationer af ufoer? 


AF PEDER SCHULTZ 


(Tegning: Per-Erik 
Hedman, fra bogen 
”Mysteriet om 
UFO’er”, Gylden¬ 
dal 1998) 


Som bekendt observerede Kenneth 
Arnold ni ufoer under en flyvning 
den 24. juni 1947. Ved et efterføl¬ 
gende interview brugte han beteg¬ 
nelse "flyvende tallerkner" om det, 
han havde observeret. En beteg¬ 
nelse, der i den populære presse ef¬ 
terhånden blev identisk med ufoer. 

Det er væsentligt mindre kendt, 
hvad Kenneth Arnold egentlig 
mente, han havde set. De tegninger, 
der ofte ledsager beskrivelsen af Ar- 
nolds observationer, viser som regel 
metalliske objekter. Tegningerne er 
faktisk stærkt misvisende, eftersom 
Kenneth Arnold selv mente, at han 
havde observeret levende væsner. 
Han betegnede dem selv som en 
slags flyvende vandmænd. Og som 
det vil fremgå af det følgende, er 
han ikke den eneste, der har draget 
paralleller imellem de egenskaber, 
som maritime organismer kan ud¬ 
vise, og de egenskaber som ufoer 
udviser. 

Umiddelbart kan det måske 
synes mærkeligt at drage ligheder 
mellem maritime organismer, og or¬ 
ganismer der lever i luften. Men der 
er en rimelig logik bag dette. 

Der er mange ligheder mellem 
det miljø, som maritime organismer 
lever i, og det miljø som hypoteti¬ 
ske væsner i den højere atmosfære 
måtte leve i. Fx vil begge typer 
organismer leve i et miljø, hvor de 
frit kan bevæge sig i alle retninger. 


De er ikke bundet til at bevæge sig 
langs jordoverfladen. Andre lighe¬ 
der vil blive nævnt nedenfor. Derfor 
er der også en vis logik i, at begge 
typer væsner vil have udviklet 
nogle af de samme egenskaber. 

Man må dog gå et par år længere 
tilbage for at finde de ufoer, der 
først ledte til hypotesen om levende 
væsner i den øvre atmosfære. Det 
er de såkaldte "foo fighters” som 
blev observeret under Anden Ver¬ 
denskrig. De første rapporter om 
disse ufoer kom fra allierede piloter, 
der fløj togter over Tyskland. De 


observerede små, lysende kugler, 
der fulgte flyvemaskinerne. Nogle 
gange blev et fly kun fulgt af en 
enkelt foo fighter - andre gange af 
hele sværme. Disse kugler udsendte 
et lys, der undertiden blinkede. 
Endvidere skiftede lyset tit mellem 
mange forskellige farver. 

Kuglerne skiftede ofte afstand 
til flyet. De kunne foren tid flyve 
meget tæt på flyet for så pludselig 
at øge afstanden og så derpå igen 
gå tæt ind til flyet. Observationer af 
foo fighters blev så almindelige, at 
de endda blev omtalt i den engelske 
presse. Her kunne man læse, at det 
drejede sig om et nyt, tysk våben. 
Man mente, at der var tale om en 
form for fjernstyrede luftfartøjer. 

Da der ingen rapporter var om, 
at de havde forvoldt skade på alli¬ 
erede fly, antog man at deres eneste 
funktion var rekognoscering. Men 
som det senere skulle vise sig, var 
disse foo fighters også blevet ob- 



m 




(Tegning: Deszo Sternoczky) 

serveret af tyske piloter. Det tyske 
luftvåben drog den konklusion, at 
der var tale om et nyt allieret våben. 
Senere viste det sig, at også japan¬ 
ske piloter havde observeret foo 
fighters under krigen i Stillehavet. 

Den amerikanske zoolog Ivan T. 
Sanderson studerede senere rappor¬ 
terne om foo fighters. Han kom til 
den opsigtsvækkende konklusion, 
at foo fighternes måde at opføre sig 
på var atypisk for et flyvende ob¬ 
jekt under intelligent kontrol - men 
derimod var meget typisk for le¬ 
vende væsner. Han drog fx ligheder 
mellem foo fighters, der fulgte fly, 
og delfiner der følger skibe. 

Ivan T. Sandersons teori bliver 
ofte betragtet som en af de mere 
kontroversielle teorier om foo figh¬ 
terne. Men når man nærlæser inter¬ 
views med piloter, der observerede 
foo fighters, virker én ting særligt 
påfaldende: Der omtales ingen for¬ 
søg på at skyde foo fighters ned - 
og der var sandelig ikke mangel på 
våben. Langt de fleste fly, hvorfra 
der blev observeredes foo fighters, 
medførte våben, der kunne bruges 
imod luftmål. Bombefly kunne 
medføre op til 16 maskingeværer til 
forsvar imod fjendtlige jagere. 

En allieret pilot på et bombefly 
beretter om, hvordan hans fly blev 
fulgt af en foo fighter. Da objektet 
på et tidspunkt kom meget tæt på 
flyet, spurgte en af flyets skytter 
over radioen, om han skulle forsøge 
at skyde det ned. Men piloten gav 
ordre til ikke at skyde. 

Sådanne beretninger lyder natur¬ 
ligvis ulogiske, hvis flybesætnin¬ 
gerne virkelig delte den officielle 
mening: at der var tale om fjernsty¬ 
rede, tyske fly. Var det et af tysker¬ 
nes mange ”Wunderwaffen”, ville 
det naturligvis være logisk at for¬ 
søge at skyde dem ned. 

Den kendsgerning, at flybesæt- 
ningeme åbenbart ikke skød imod 
disse foo fighters, og at de bruger 
ord som ”drilagtige” om dem, tyder 
på, at de instinktivt har følt, at disse 
lysende kugler ikke udgjorde nogen 
fare for dem. I den henseende pas¬ 
ser Ivan T. Sandersons sammenlig¬ 
ning med en flok harmløse delfiner, 
der følger et skib, udmærket. 

Tanken om livsformer i den 
højere atmosfære er faktisk noget, 
som flere anerkendte videnskabs- 
mænd har kommenteret. Den ame¬ 
rikanske zoolog og biolog Wright 
Patterson har udtalt, at fraværet af 
livsformer i den øvre atmosfære er 
det, som undrer ham mest ved livet 
på Jorden. 


Livet har en evne til stort set at 
kolonisere alle miljøer, uanset hvor 
fjendtlige de må synes for os men¬ 
nesker. Man kan finde bakterier, der 
lever i næsten kogende og syrehol- 
digt vand, og selv på de største dyb¬ 
der af oceanerne, hvor der hersker 
et så højt tryk, at det ville knuse 
de fleste typer ubåde, findes et rigt 
dyreliv. 

Men hvis man antager, at der 
virkelig findes livsformer i den øvre 
atmosfære - men at de simpelt hen 
ikke er blevet anerkendt af den of¬ 
ficielle videnskab - kan man dog 
ud fra biologien drage et par teorier 
om dem. 

De vil leve i et ekstremt miljø, 
hvor de finder ringe næring og er 
udsat for den kraftige stråling, som 
den nedre atmosfære beskytter os 
imod. 

Det vil derfor være logisk at 
sammenligne dem med kendte or¬ 
ganismer, der lever under ekstreme 
forhold - nemlig organismer på 
store havdybder. Her finder man 
faktisk organismer, der har mange 
af de egenskaber, som genfindes i 
ufo-beretninger. Mange af organis¬ 
merne, der lever på stor dybde, kan 
frembringe lys. Nogle typer af gop¬ 
ler frembringer fantastiske lysfæ¬ 
nomener, som fx en lysende ring 
der bevæger sig op og ned ad deres 
krop - og de kan afbryde dette lys 
på et hvilket som helst tidspunkt. 

Da deres kroppe er transparente, vil 
det foren rovfisk, der sniger sig ind 
på dem, se ud, som om de simpelt 
hen er forsvundet. 

Når man tager i betragtning, at 
en meget stor del af alle ufo-obser¬ 
vationer består i observationer af 
lysende objekter, der meget ofte sy¬ 
nes at forsvinde sporløst på et øje¬ 
blik - så synes ligheden med disse 



dybhavsorganismers egenskaber at 
være ganske påfaldende. 

En speciel interessant parallel 
imellem ufo-observationer og en 
kendt dybhavsorganisme, finder 
man hos en gople, der har udviklet 
den egenskab, at den kan gøre en¬ 
derne af sine tentakler lysende - for 
derefter at løsne dem fra kroppen. 
Denne manøvre udfører goplen, 
når den føler sig truet af en rovfisk. 
Den afkaster de lysende spidser af 
sine tentakler, som vil synke, mens 
den transparente gople hurtigt be¬ 
væger sig opad. I mange tilfælde vil 
rovfisken forfølge de lysende ender 
af tentaklerne, mens den næsten 
helt gennemsigtige gople forsvinder 
opad. Denne manøvre leder tan¬ 
kerne hen på det betydelige antal 
ufo-observationer af ”moderskibe” 
der udsender mindre, lysende ufoer. 

Som man kan se, deler mange 
ufoer altså egenskaber med organis¬ 
mer, som er kendt af videnskaben. 
Der vil dog være to meget åbenlyse 
spørgsmål omkring hypotesen om 
levende væsner i den øvre atmo¬ 
sfære: Hvordan skaffer de sig næ¬ 
ring? Og hvorfor finder vi dem ikke 
liggende på jordoverfladen, når de 
dør? 

Hvad angår det første spørgsmål, 
så bliver der faktisk tilført mindre 
mængder af organisk materiale til 
den øvre atmosfære, der i teorien 
kunne fungere som næring for disse 
væsner. Der er fx fundet svampe¬ 
sporer i luftprøver, som er taget 
næsten ved grænsen til verdensrum¬ 
met. 

Angående spørgsmålet om de 
manglende fund af organismer på 
jordoverfladen, må man huske på, 
at mange organismer kan nedbrydes 
forbløffende hurtigt, når de fjernes 
fra deres naturlige miljø. De fleste 
vil sikkert have set, hvor hurtigt 
en vandmand, der er skyllet op på 
en varm sommerstrand, forsvinder. 
Dette har den logiske forklaring, at 
en vandmand består af 98 % vand. 
Når først vandet er fordampet, er 
der kun et par ubetydelige, slimede 
klumper tilbage. 

Eksisterer der levende væsner i 
de øverste lag af atmosfæren, vil det 
være logisk at antage, at de hoved¬ 
sageligt består af gasarter. I så fald 
kan de muligvis allerede begynde at 
gå i opløsning, når de kommer ned i 
den tættere del af atmosfæren. Dette 



Ivan T. Sanderson 
(1911-1973) er for¬ 
fatter til adskillige 
bøger På dansk 
er bia. udkommet 
”Ufo ’er i havets 
dyb”, Bogan 1982. 


En pilot møder i 12.000 meters højde en 
mystisk livsform i Conan Doyles ”Hor¬ 
ror of Heights”. 


► 









1 8 UFO-NYT 3/2003 


Ufo-teorier 



vil betyde, at kun rester af dem 
vil nå ned til overfladen. Og der 
findes faktisk mange beretninger 
om nedfald af materiale, der kunne 
være rester af sådanne organismer. 
Et typisk eksempel er det såkaldte 
”englehår” som er rapporteret fra 
mange lande. 

Englehår beskrives typisk som 
en slags slimede trevler, der typisk 
findes hængende i træer eller lig¬ 
nende. De går oftest i opløsning ef¬ 
ter relativt kort tid. Desuden er det 
værd at bemærke, at ildelugtende 
gasarter ofte nævnes i forbindelse 


med steder, hvor ufoer er set lande. 
Disse gasarter kunne stamme fra 
nedbrydningen af levende organis¬ 
mer. 

Endelig bør nævnes et par ek¬ 
sempler, hvor øjenvidner specifikt 
har beskrevet ufoer som levende 
organismer. I september 1891 blev 
byen Crawfordville i USA angi¬ 
veligt terroriseret i to dage af et 
ufo, der blev beskrevet som en sky 
- men med et stort, rødt øje og fin- 
nelignende udvækster. I løbet af 
de to dage, hvor ufoen hang over 
Crawf ordville, dykkede den flere 


I Aliens i form af kæmpemæssige vand- 
mænd på forsiden af ”UFO Magazine” 
fra 1972. 


gange ned imod byen og udsendte 
en intens varme, der tvang indbyg¬ 
gerne på flugt. 

Fra 1950’erne findes der fra 
USA flere meget enslydende be¬ 
retninger om ufo-landinger, hvor 
ufoen efter kort tid er gået i opløs¬ 
ning. Fælles for disse beretninger 
er, at øjenvidnerne faktisk beskriver 
ufoerne som levende væsner. Be¬ 
retningerne taler om geleagtige, 
organiske ufoer, der i visse tilfælde 
vibrerede på en måde, som ledte 
øjenvidnernes tanker hen på et dø¬ 
ende væsen. I ét tilfælde, den 28. 
februar 1958 i Florida, blev der 
angiveligt foretaget et forsøg på at 
tage en prøve fra et sådant ufo. Men 
prøven gik i opløsning med samme 
hast som ufoen, der var landet i en 
have. En anden interessant detalje 
ved denne beretning er, at ufoen be¬ 
skrives som næsten helt transparent. 

Som det ses, er hypotesen om le¬ 
vende væsner i den øvre atmosfære 
ikke så fantastisk, som den umid¬ 
delbart lyder. Og skulle den være 
sand, vil den kunne forklare mange 
ufo-observationer. Den forklarer 
naturligvis ikke beretninger om 
metalliske ufoer og påståede kon¬ 
takter med besætninger fra ufoer. 
Men det er værd at huske, at langt 
de fleste ufo-rapporter kun omtaler 
ting, der er set i luften. I de fleste 
tilfælde drejer det sig om lysende 
objekter, og som omtalt ovenfor, 
er det velkendt, at levende organis¬ 
mer både kan udsende lys og være 
næsten helt transparente på samme 
tid. Dette passer meget godt ind i de 
mange beretninger om mystiske lys, 
der tilsyneladende kan dukke op og 
forsvinde, som det passer dem. Det 
er altså en hypotese, som er værd at 
tage i betragtning i forbindelse med 
et betydeligt antal ufo-observatio¬ 
ner. □ 

Kilder: 

Trevor James Constable: Sky Crea- 
tures - Living UFOs, 1976 
Ronald D. Story: The Encyclopedia 
of Ext rat er rest rial Encounters , 2001 

Se også artiklen ”Livsformer i at¬ 
mosfæren” i UFO-Nyt nr. 2/2001, 
side 5-6 


UFO-Nyt retter 

Vi har rigtig mange vågne læsere. Det fik vi endnu engang bekræftet, 
da UFO-Nyt nr. 2 udkom. Flere reagerede prompte på det foto af en 
English Electric Lightning F.l, som vi bragte side 5. Billedet var kor¬ 
rekt nok, men vi skrev fejlagtigt i billedteksten, at det var en Lockheed 
P-38 Lightning. Som det ses af disse to fotos, er der faktisk ret stor for¬ 
skel på de to flytyper. □ 



English Electric Lightning F. 1. Lockheed P-38F Lightning. 
(Foto: Allan Barley) 

Ukendt objekt ved rumstationen 


NASA forsøger i øjeblikket at identificere et lille objekt, der blev filmet 
af besætningen om bord på den internationale rumstation ISS torsdag 
morgen den 12. juni 2003. 


Den amerikanske astronaut Edward 
T. Lu fik øje på objektet uden for 
vinduet i rumlaboratoriet Destiny 
laboratorium og tog billeder af det. 

”Han beskrev det som et rektan¬ 
gulært formet stykke metal ca. 5 cm 
langt,” fortalte NASA’s talskvinde 
Kylie Moritz fra Johnson Space 
Center i Houston, Texas. 

"Forskerne på Jorden analyse¬ 
rer Lus billeder, men har endnu 
ikke tilstrækkelige oplysninger om 
objektets bane og retning til med 
fuldstændig sikkerhed at kunne 
sige, hvor det stammer fra. Det er 
ret sandsynligt, at det kom fra den 
internationale rumstation selv, da 
det nogenlunde havde samme fart 
og var i samme bane som ISS. Ob¬ 
jektet forsvandt senere ud af syne.” 

"NASA bad U. S. Strategic 
Command om at samle oplysnin¬ 
ger om objektet,” fortalte NASA’s 
talskvinde videre, men kunne ikke 
tilføje enkeltheder om, hvad Stra- 
tegicCommando i givet fald ville 
foretage sig. 

Når det lille objekt har tiltrukket 
sig en vis opmærksomhed, skyldes 
det bl.a., at Strategic Command 
også sporede et lille objekt i nær¬ 
heden af rumfærgen Columbia kort 
efter, at den senere forulykkede 
rumfærge efter opsendelsen var gået 
ind i sin bane om Jorden. 




Det lille objekt fotograferet af astronaut 
Edward T. Lu 

”Det kan dog være en slags 
udvendig mærke, mærkat eller lig¬ 
nende. Gisningerne er baseret på 
størrelsen og udseendet, men det er 
nu bare en af vore første tanker,” 
udtaler Kylie Moritz. 

NASA’s teknikere havde planer 
om at sende billeder af sådanne 
mærker op til ISS, så Lu kunne 
sammenligne dem med det objekt, 
han så, og muligvis ad den vej iden¬ 
tificere det. De nævnte mærker har 
nogenlunde den størrelse, som Lu 
beskrev. 

NASA havde i den forbindelse 
også kontakt med de russiske for¬ 
skere om det ubemandede russiske 
Progress forsyningsrumskib, der 
dokkede til rumstationen onsdag 
morgen den 1 1. juni. Men ud over 
sammenkoblingen med det russiske 
forsyningsskib var der ikke sket no¬ 
get, som kunne forklare objektet. 

”På grund af objektets ringe stør¬ 


relse var der ingen større fare for, at 
det kunne skade rumstationen alvor¬ 
ligt. Der er derfor heller ingen pla¬ 
ner om at inspicere stationen udefra 
med rumstationens robotarm,” tilfø¬ 
jer NASA’s talskvinde. 

UFO-Nyt har spurgt astronaut 
Lu på rumstationen, om han eller 
NASA’s jordpersonnel var kommet 
frem til en endelig konklusion på, 
hvad objektet egentlig var, men har 
i skrivende stund endnu ikke fået 
svar på forespørgslen. Vi har også 
bedt NASA om et foto af objektet i 
en bedre opløsning og forstørrelse, 
end hvad der umiddelbart var of¬ 
fentliggjort i NASA’s fotoarkiver 
på internet. Læserne vil blive holdt 
underrettet, hvis der kommer nyt i 
sagen. 



Den russiske kommandør Yuri I. Ma¬ 
lene henko (tv.) og den amerikanske 
astronaut Edward T. Lu fotograferet 
til det officielle portræt for den 7. ISS 
ekspedition. Billedet er taget i G agar in 
Cosmonaut Trænings Centret i Star City 
i Rusland. 


Astronaut Lu fortæller iøvrigt, 
at man fra ISS sagtens kan se andre 
satellitter. Det er bedst at kigge 
efter dem tæt på solopgang og sol¬ 
nedgang ligesom på Jorden, hvor 
det jo altså er os, der bl.a. kigger 
efter ISS! ”Og det er faktisk ret 
hyggeligt at se,” tilføjer han. 

Det er jo ofte blevet påstået, at 
Den kinesiske Mur er det eneste 
menneskeskabte bygningsværk, 
som med det blotte øje kan ses 
fra Månen. Det kan man nu ikke. 
Det er blot en god historie. Men 
astronaut Lu har fra ISS forsøgt at 



Det ubemandede Progress forsyningsrumskib nærmer sig ISS. 


AF OLE 

HENNINGSEN 
FOTOS: NASA 



Den 7. ISS-ekspedi- 
tions logo. 


► 

tage gode billeder af muren. Det er 
endnu ikke lykkedes, men det skyl¬ 
des nu, siger han, at vejret har været 
for dårligt, og sigtbarheden derfor 
for ringe, når de har været i nærhe¬ 
den. Han håber dog, det vil lykkes, 
inden han vender tilbage til Jorden. 

Man kan sagtens se byer og an¬ 
dre ting på Jorden, herunder pyra¬ 
miderne i Egypten. Men det hjælper 
nu betydeligt, når man anvender en 
kikkert, tilføjer han. Så er det meget 
nemt at se havne, veje og skibe, fx 
store tankskibe på oceanerne. 

”Man kan også se kondensstriber 
fra fly, og en sjælden gang får man 
øje på et fly for enden af en kon¬ 
densstribe, hvis sollyset reflekteres i 
flyet,” fortæller astronauten. 

Sammen med rumstationens 
kommandør, den russiske kosmonaut 
Yuri I. Malenchenko, er Edward T. 
Lu midt i deres seks måneders op¬ 
hold på rumstationen, der forven¬ 
tes at slutte i oktober 2003. Så er det 
planen at afløse dem med et andet 
tomandshold af astronauter, der sen¬ 
des op til ISS med et russisk Soyuz 
rumskib. □ 



Edward Lu er 39 år og elektronikingeniør fra Cornell-U niversitet og doktor i 
anvendt fysik fra Stanford Universitet i 1989. Hans speciale er soludbrud. Han ar¬ 
bejdede for Honolulus universitet, inden han blev optaget i NASA's astronaut korps 
i 1994. Lu har fløjet to gange tidligere på rumfærgerne. I 1997 besøgte han Mir 
med STS-84, og i 2000 deltog han i STS-106 missionen sammen med Malenchenko. 
Han har tilbragt mere end 504 timer i rummet og foretaget en rumvandring på seks 
timer og 14 minutter. 


SUFOI og undersøgelsen af UFO'er 


AF DITTE PETERSEN, 
KRISTIAN MOLBO 
JACOBSEN & STINE 
RASMUSSEN 


At UFO’er forstået som antagelsen 
om udenjordisk liv i høj grad har 
almenhedens interesse, var for os en 
kendsgerning, da vi valgte at skrive 
om troen på UFO’er som et socialt 
fænomen. Vi har gennem vores 
projekt søgt at afklare, hvilke sam¬ 
fundsmæssige forhold, der har gjort 
og gør sig gældende i forhold til at 
antage denne forestilling. 

I vort projekt inddrog vi en 
analyse af de store historiske linjer 
i ufologiens historie startende ved 
Kenneth Arnolds observationer i 
1947, hvorefter vi satte fokus på to 
danske grupper, der også beskæf¬ 
tiger sig med UFO-fænomener om 
end på to vidt forskellige måder. 
Disse danske grupper er IGAP og 
SUFOI, og indeværende artikel vil 
primært beskrive de overordnede 
eller de mest fremtrædende analyse¬ 
resultater i forhold til SUFOI. 

Som det er enkelte af læserne 
bekendt, rundsendte vi et antal 
spørgeskemaer blandt abonnenterne 
på UF O-N yt og UFO-Kontakt. Ske¬ 
maerne havde til hensigt at indfange 
forskellige karakteristika, der kunne 
være beskrivende for medlemmerne 
i forhold til UFO-fænomenet. 


Spørgeskemaundersøgelsen vi¬ 
ste bl.a., at 47,8% af de adspurgte 
SUFOI-medlemmer mener at have 
observeret noget, som de ikke har 
kunnet finde en naturlig forklaring 
på, og derved må karakteriseres 
som et Uidentificeret Flyvende Ob¬ 
jekt, hvor det tilsvarende tal for den 
danske befolkning generelt er 10%, 
jf. en Gallup-undersøgelse fra 1995. 

Ligeledes viste undersøgelsen, 
at 89,1% af SUFOI-medlemmerne 
mener, at der eksisterer andet intel¬ 
ligent liv i universet end på Jorden, 
og 26,1 % mener, at vi har kontakt 
med disse livsformer. 

Ca. 3 A af SUFOI-medlemmerne 
var ydermere af den overbevisning, 
at UFO-observationer altid bør un¬ 
dersøges videnskabeligt. 

I vores undersøgelse skulle med¬ 
lemmerne ligeledes angive køn, al¬ 
der og uddannelse, hvoraf det 
fremgik, at ca. 65% af SUFOI’s 
medlemmer er mænd, og gennem¬ 
snitsalderen er ca. 57 år. 

Efterfølgende foretog vi analyser 
ud fra UFO-Nyt fra årene 1999-2002 
og ydermere anvendte vi SUFOI’s 
nyudgivne cd-rom (SUFOIs Histo¬ 
rie 1975-2000) til at hente konkrete 


oplysninger fra. Sigtet med analysen 
har været at undersøge, hvordan be¬ 
stemte samfundsmæssige træk har 
haft betydning for SUFOI’s arbejde 
og for udviklingen af forståelsen af 
UFO-begrebet. 

Vi har i projektet som det væ¬ 
sentligste fundet, at SUFOI ønsker 
at se sig selv som kompetente til at 
give forklaringer på UFO-observa- 
tioner. Det er vores opfattelse, at de 
går seriøst og minutiøst til værks i 
forsøget på at forklare UFO-obser- 
vationerne. Ikke desto mindre lader 
det til, at SUFOI ønsker at fremstå 
mere kritiske og at have mere for¬ 
klaringskraft end andre tilsvarende 
UFO-organisationer. 

SUFOI vil gerne fremstå som 
eksperter på området, netop ud fra 
ambitionen om at blive anerkendt af 
den etablerede naturvidenskab. Af 
samme grund arbejder man seriøst 
og tager naturligt afstand til uviden¬ 
skabelige konklusioner og antagel¬ 
ser i forhold til UFO-observationer. 

Vi har erfaret, at SUFOI har 
ét væsentligt problem i forhold 
til at blive anerkendt af videnska¬ 
ben, netop den omstændighed, at 
hele deres grundlag baserer sig på 

andre menneskers observationer 
og fortolkninger af et observeret 
fænomen. SUFOI antager implicit, 
at når mennesker observerer et el¬ 
ler andet, har det rod i en objektiv 
virkelighed, der lader sig forklare 
videnskabeligt. Denne ukendte, 
objektive virkelighed søger man 
at få videnskaben til at interessere 
sig for, men det må siges at være et 
svært projekt, da man faktisk ikke 
ved, hvad man søger efter. Det lader 
ikke til, at SUFOI gør sig klart, at 
en subjektiv fortolkning i forhold til 
en observation ikke nødvendigvis 
har en objektiv modpol. 

Vi mener ydermere at kunne ar¬ 
gumentere for, at SUFOI’s medlem¬ 
mer nærer en skjult forhåbning om 
eller tilfredsstiller en nysgerrighed 
i forhold til antagelsen om udenjor- 
disk eksistens. 

Selv om SUFOI ikke kan sand¬ 
synliggøre, at blot en enkelt af alle 
deres indrapporterede observatio¬ 
ner er relateret til udenjordisk eksi¬ 
stens, er det ikke desto mindre dette 
forhold, man hele tiden og igen for¬ 
holder sig til, blot i forhold til at af¬ 
klare, om der gives andre forklarin¬ 
ger på et givet fænomen end rum¬ 
skibe. Indtrykket ud fra bladene var 
i tillæg til denne antagelse, at man 
til tider lod fortolkningen af en ob¬ 
servationsberetning være op til læ¬ 
seren selv. 

Ved hele tiden at give et indtryk 
af sig selv som videnskabeligt 
arbejdende kan man i højere grad 
legitimere over for omverdenen at 
forfægte antagelsen om udenjordisk 
liv et sted langt ude i universet sna¬ 
rere end at hævde den på Jorden, 
hvilket man ikke har belæg for at 
udtale sig om. Arbejdet med obser¬ 
vationsberetninger og de alminde¬ 
lige spørgsmål, der relaterer sig til 
UFO-fænomenet, såsom konspira¬ 
tioner og abductions bliver således 


til en hobby, der drejer sig om at til¬ 
fredsstille nysgerrigheden angående 
forestillingen om udenjordisk liv. 

SUFOI minder i høj grad om den 
almindelige danske befolkning, der 
nærer en nysgerrighed overfor anta¬ 
gelsen om intelligent liv i rummet. 
Blot er denne og tilsvarende tenden¬ 
ser mere udprægede hos SUFOI, og 
man beskæftiger sig efterfølgende 
mere aktivt med det og på en måde, 
der er accepteret i det almindelige 
samfund, nemlig ved at forsøge at 
forstå det videnskabeligt. 

Selv om det er SUFOI’s hensigt 
at få den etablerede naturvidenskab 
til at beskæftige sig med fæno¬ 
menet, må det siges, at SUFOI’s 
primære formål er at tilfredsstille 
nysgerrigheden om udenjordisk liv 
på accepteret vis i form af en viden¬ 
skabelig tilgang. 

Om SUFOI er bevidst om det el¬ 
ler ej, må det siges at være et lang¬ 
sigtet projekt at få videnskabens 
anerkendelse, når de ikke selv kan 
udpege et forskningsobjekt, men 
blot antager, at der forekommer 
et sådant. For at videnskaben skal 
kunne beskæftige sig med et givent 
forhold, må det kunne udpeges og 
beskrives med henblik på videre 
forskning. Fortællinger om observe¬ 
rede forhold er ikke tilstrækkelige. 

Det kan ydermere undre, hvor¬ 
for SUFOI i udgangspunktet søger 
naturvidenskabens anerkendelse og 
ikke også andre videnskabers aner¬ 
kendelse. Er man ikke åbne over for 
den mulighed, at der skulle være 
samfundsforhold, der har betydning 
for antagelsen om intelligent liv i 
rummet? 

Afslutningsvis kan det bemær¬ 
kes, at det burde være oplagt at 
antage, at eftersom SUFOI kan 
forklare en så høj grad af obser¬ 
vationer, ville troen på besøg fra 
uden jordiske intelligenser mind¬ 


skes. Dette er dog ikke tilfældet og 
slet ikke hos SUFOI i forhold til 
resten af Danmark. Man kan måske 
snarere hævde, at eftersom 5-10% 
af observationerne er uopklarede, 
får det dem til at fremstå som mere 
tydelige og plausible indikationer 
på, at uden jordiske har kontakt med 
Jorden. □ 


For god ordens skyld vil vi også 
benytte pladsen her til at sige de 
velvillige abonnenter tak for de¬ 
res besvarelser. Vi vil ydermere 
også sige tak til Torben Birke¬ 
holm, fordi han var behjælpelig 
med at skaffe materiale til brug 
ved udarbejdelsen af analysen, 
og han bistod os, når vi havde 
spørgsmål. Desuden vil vi også 
sige tak til repræsentantskabet 
for deres velvillige indstilling 
over for projektet. 

Af hensyn til UFO-Nyts 
læsere har vi primært skrevet 
artiklen ud fra vores indholds¬ 
analyse af SUFOI. Vores øvrige 
analyser af de mere overordnede 
samfundsmæssige forhold, som 
vi anser for vigtige at have i be¬ 
tragtning i forhold til antagelsen 
om udenjordisk intelligens, er 
udeladt for overskuelighedens 
skyld. Flele projektet kan rekvi¬ 
reres ved henvendelse til kristian 
molbo@stofanet.dk. 

Artiklen er skrevet af Ditte 
Petersen, Kristian Molbo Ja¬ 
cobsen og Stine Rasmussen på 
baggrund af et bachelorprojekt 
fra februar til juni 2003 på 6. se¬ 
mester af sociologiuddannelsen 
ved Aalborg Universitet. 


UFO-center drejer nøglen om 


De håbede på at tiltrække i tusindvis af besøgende 
om året, men nu har lederne af Norsk UFO Center 
besluttet at stoppe. De er løbet tør for penge. 

UFO-centret åbnede ved Ålen i Sør-Trøndelag 
sidste sommer nær Hessdalen, som er kendt for sine 
mange ufoobservationer (se også UFO-Nyt 3/2000). 
Man havde håbet på, at omkring 38.000 besøgende 
ville købe billet til centret hvert år. Der kom dog 
færre end 2.000 det første år, så nu er centrets start¬ 
kapital på 900.000 norske kroner ifølge avisen 
Adresseavisen brugt. 


Der er stor skuffelse i lokalområdet, som har 
stillet kapital til rådighed forprojektet. Private inve¬ 
storer har også deltaget i projektet, som oprindeligt 
havde et udviklingsbudget på 20 millioner norske 
kroner. 

Centrets beskedne stab af medarbejdere har ind¬ 
stillet deres arbejde, mens bankerne afgør centrets 
fremtid. Centret bestod af et udstillingsområde og et 
cafeteria, som nu er lukket. Ambitiøse udvidelsespla¬ 
ner er også stillet i bero □. 

/-for 

Mystisk væsen fundet i Østrig 

Var det et nyt dyr eller et fra fortiden? Eller måske en alien, der ikke 
var kommet med sit rumskib retur? Dette var nogle af tankerne, der fløj 
gennem hovedet på østrigeren Olga Schilke, da hun i april 2003 fandt et 
ejendommeligt, indtørret væsen ved bredden af vandløbet Kirchheimer i 
Radenthein i delstaten Kårnten i Østrig. 


AF 

OLE HENNINGSEN 


Sabine Happ med 
det „ mystiske “ 
væsen. 


Karakteristisk for 
fiskene i rokkefa¬ 
milien er den flade, 
næsten rombefor¬ 
mede krop, det lidt 
spidse mundparti, 
og den lange, tynde 
hale. Mund og gæl¬ 
lespalter sidder på 
undersiden, som er 
grålig og glat. 


”Jeg var chokeret,” fortalte Olga 
Schilke, da hun havde gjort sit 
usædvanlige fund. 

”Med det usædvanlige ’ansigt’ 
havde væsenet virkelig en lighed 
med noget ujordisk,” fortalte hun 
til den østrigske presse, bl.a. Kleine 
Zeitung Online den 26. april 2003. 

”Jeg lod det mærkelige væsen 
ligge, men det var det første, jeg 
tænkte på næste morgen, og så gik 
jeg hen og fandt det igen og tog det 
med hjem.” 

Ingen vidste umiddelbart, hvad 
det var for en mærkelig skabning, 
så Kårntens ekspert i eksotiske væ¬ 
sener, Sabine Happ, blev spurgt. 

”Jeg vidste nu heller ikke, hvad 
det var, før min datter fandt ud af, 
at det drejede sig om en fisk, nem¬ 
lig en rokke,” fortæller Sabine Happ 
til Kleine Zeitung Online. 



Der findes talrige rokkearter. 
Munden er forsynet med tandplader, 
som rokken anvender til at knuse 
føde som fx krabber, fisk og rejer. 

”Det er denne mund, som kan 
ses på den indtørrede rokke, og 
’væsenets øjne’ er i virkeligheden 
rokkens gællespalter, som vandet 
normalt strømmer igennem,” fortæl¬ 
ler Sabine Happ. 

Radenthein bliver altså ikke et 
nyt pilgrimssted for ufo-fans med 
denne helt naturlige forklaring på 
det mærkelige væsen. 


”Der har ganske rigtigt været 
hav i dette område,” fortalte senere 
geologen Friedrich Hans Ucik fra 
Landesmuseum, ”men sidste gang 
var for 6-7 millioner år siden.” 

Så det er altså ikke derfra, væse¬ 
net stammer. 

Det mest mystiske er så måske 
i virkeligheden, hvem der i deres 
stille sind har moret sig med at pla¬ 
cere den indtørrede og omformede 
rokke så langt fra dens naturlige 
miljø. 

For et par år siden havde under¬ 
tegnede lejlighed til at studere en 
sådan indtørret rokke i en souve¬ 
nirshop i en af de mindre byer ved 
sydbredden af Gardasøen i Italien. 



Ligesom rokken fra Østrig så denne 
rokke ejendommelig ud, idet dens 
”vinger” var blevet skåret til og 
under tørringen havde været snøret 
sammen. På denne måde fik den 
sin næsten menneskelige form med 
hoved, arme og ben, der åbenbart så 
får nogle til at tænke på aliens. 

Selv om det var fristende, kunne 
jeg nu alligevel ikke få mig selv til 
at give de 2-300 kr. ud på denne 
specielle souvenir, og desværre 
havde jeg ikke mit fotoapparat på 
mig, så jeg kunne forevige ”væsenet 
fra det ydre rum”. 

Sådanne rokker har også tidli¬ 
gere forundret menneskene. På in¬ 
ternetadressen: www.ubs.sbg.ac.at/ 
sosa/rara/635 77III.htm har Uni- 
versitåtsbibliothek Salzburg under 
”Sondersammlungen, Abbildungen 
aus alten Drucken (1501-1800)“ 
gengivet træsnit udført af naturvi¬ 
denskabsmanden U lisse Aldrovandi. 
Under overskriften ”Ulisse Aldro¬ 
vandi: Monstrum historia. Bologna, 
N. Tebaldinus 1642 und Serpentum 





Det italienske skeptiker-tidsskrift ”Sci- 
enza & Paranormale ” beskæftigede sig 
i vinterudgaven 1997/98 med samme 
slags ”rokke-uvæsen ” i forbindelse 
med offentliggørelsen af et tilsvarende 
"mystisk” foto på forsiden af et lokalt 
ugeblad, der skrev om fundet af ”en 
rød mumie i en hønsegård - rød som en 
marsmand”. 

et Draconum historia. Bologna, C. 
Ferronius 1640”, afd.63.577 III vi¬ 
ses flere illustrationer af søslanger 
og søuhyrer, herunder også en drage 
”Draco alter ex Raia exsiccata 
concinnatus”. Denne drage er helt 
tydeligt fremstillet af en tilskåret og 
formet rokke. 

Så det var altså en gammel hi¬ 
storie! □ 


En af de lidt 
mere specielle 
ufo-kontaktper¬ 
soner er Frank 
E. Stranges fra 
USA. I publika¬ 
tionen ”UFOs 
U ncensored ” fra 
december 1966 
fremviser han 
en kasse med en 
sådan rokke. Han 
er ude afstand 
til at sige, hvad der nøjagtigt er tale om, 
men mener dog, at det er en slags mari¬ 
timt væsen fra vores egen planet. Bille¬ 
det forekommer sammen med forskellige 
andre fotos og tegninger af påståede 
observerede monstre under overskriften 
”Humanoids from the stars”. 

Det uforklarlige 



I skolen lærer vi, at videnskabsmændene for hver dag, der går, ser længere og 
længere ud i rummet, og længere og længere ind i cellernes og atomkernernes 
inderste hemmeligheder. De har faktisk løst de fleste af naturens og eksisten¬ 
sens gåder. Det passer bare ikke! I vores højteknologiske verden falder fisk ned 

fra himlen. Folk bryder i brand uden nogen påviselig årsag og bliver reduceret til aske på få sekunder. Man opda¬ 
ger ikke, at en forbipasserende er et spøgelse, før man går lige igennem ham. Dyrelivet svarer ikke altid til zoolo¬ 
gibøgernes angivelser. Og tusinder af mennesker er overbevist om, at vi ikke er alene i universet, og at intelligente 
væsener fra andre planeter jævnligt aflægger besøg. 

Tag med på en udflugt i den gråzone, der ligger mellem det velkendte og det ukendte. 


I Det uforklarlige beretter Lars Thomas om en lang række tilsyneladende uforklarlige fænomener - fra huse, der er 
hjemsøgt af spøgelser til spontan selvforbrænding, vandrende sten, reinkarnation, psykokinese, korncirkler, Loch 
Ness-uhyret, UFO’er og meget, meget mere. 

Det uforklarlige , 192 sider, illustreret og indbundet. Kr. 249,00 
(Bestillingsnr. B-046). Bogen kan bestilles på nedenstående kupon. 



Tilbud og nyheder til læserne 

Alle varer kan bestilles på denne kupon (eller en kopi af den). Sæt kryds ved de ønskede varer. 

Send kuponen til: SUFOI, Postboks 6, 2820 Gentofte. Og vi sender et girokort. Så snart vi modtager din 
indbetaling, sendes alle varer. Porto/ekspeditionsgebyr er på kr. 19,00 - uanset hvor meget du bestiller. 



Navn:_ 

Adresse: 


Send venligst de afkrydsede varer: 


O Det uforklarlige (bog) Kr. 249,00 

O Det glemte folk (2 bind) kr. 298,00 

Nyhed 

(førpris kr 360,00) 

O Konspirationsteorier (bog) Kr. 88,00 

O UFO-plakat kr. 40,00 

Nu i 2. oplag! 

(førpris kr 90,00) 

O Kenneth Arnold fortæller (kassettebånd) 

O UFO-Vision (6 numre) Kr. 198,00 

Kr. 20,00 

(førpris kr 526,00) 

O The War of the Worlds (CD) Kr. 88,00 

O UFO’er - Tæt på et mysterium Kr. 90,00 

O Mysterious Spheres (CD) Kr. 129,00 

Nu igen på lager! 

(førpris kr 169,00) 


O Ufoernes verden (4 hæfter på ialt 212 sider 


om UFO-klassikere!) Kr. 79,00 


(førpris kr 126,00) 



Til det samlede beløb lægges kr. 19,00 i porto/ekspedition 




















Konspirationsteorier 

- 20 populære sammensværgelser 

Bogen fortæller om begivenhederne bag de berømte konspirationsteorier, og den frem¬ 
lægger de spor eller omstændigheder, som konspirationsteorierne bygger på. Ofte er 
sporene mere konkrete, end man tror: Hvorfor er der en stavefejl på Elvis’ gravsten? 
Hvorfor hvirvlede månelandingsfartøjet ikke støv op? Hvor er resterne af det fly, 
som blev fløjet ind i Pentagon 11. september? Hvorfor står tallet 666 på alle streg¬ 
koder? Hvordan kunne Robert F. Kennedy blive dræbt af et skud bagfra, når han 
blev angrebet forfra? 

Dette er den første bog om konspirationsteorier på dansk - og den er blevet godt 
modtaget af pressen. Bogen blev bl.a. anmeldt i Go’Morgen Danmark (TV2) den 
11. april. 

Der er en hjemmeside knyttet til bogen på www.ufo.dk. Her kan man læse om flere konspirationsteorier - både kendte 
og ukendte - paranoide og sandsynlige. 

”Konspirationsteorier - 20 populære sammensværgelser” er på 42 sider i A4 format og gennemillustreret. 

Pris kr. 88,00 

(Bestillingsnr. B-045). Bogen kan bestilles på kuponen side 23. 

SUFOIs Historie 1975 - 2000 

Den gennemillustrerede beretning om SUFOI’s aktiviteter gennem mere end 25 år. Det arbejde, der for alvor bragte 
ufoer på avisernes forsider som et fænomen, der skulle tages alvorligt. Det er 240 siders ufo-historie, foreningshistorie 
og personhistorie. Bogen gennemgår i syv omfattende kapitler ufo-sagen i Danmark. Mere end 150 illustrationer - de 
fleste i farver. Omfattende indeks. 


Leveres i to udgaver: 

Cd-udgave med bogen i pdf-format 
Komplet bogudgave (ringbind) incl. cd 


kr. 220 (SUFOI medl. kr. 120) 
kr. 580 (SUFOI medl. kr. 380) 


Bestillingsseddel 

SUFOIs Historie 1975 - 2000 

Hermed bestilles: 

_stk. ”SUFOIs Historie” som cd-udgave (bestillingsnr. CD-007) 

_stk. ”SUFOIs Historie” som bog-udgave (incl. cd) (bestillingsnr. B-044) 


SUFOIs Histbrie 

1975-2000 


Navn: 

Adresse 


Skandinavisk UFO Information 


( ) Jeg er medlem af SUFOI/abonnent på UFO-Nyt 

Kuponen sendes til SUFOI, Postboks 6, 2820 Gentofte, og vi sender straks et girokort. Porto/ekspeditionsgebyr er kr. 19,00. 









